Μητέρα Πέλκα: “Δεν τον πίστευαν λόγω σωματοδομής” – Σάββας Παπαδόπουλος: “Μόνο ένας τυφλός δεν έβλεπε το μέλλον…”! – Λόγος της Πέλλας\nHome/Ειδήσεις/Τοπικά Νέα/Μητέρα Πέλκα: “Δεν τον πίστευαν λόγω σωματοδομής” – Σάββας Παπαδόπουλος: “Μόνο ένας τυφλός δεν έβλεπε το μέλλον…”!\nΜητέρα Πέλκα: “Δεν τον πίστευαν λόγω σωματοδομής” – Σάββας Παπαδόπουλος: “Μόνο ένας τυφλός δεν έβλεπε το μέλλον…”!\nΗ μητέρα του Δημήτρη Πέλκα υποστήριξε ότι δεν πίστευαν τον γιο της παλαιότερα λόγω σωματοδομής, για τις πιέσεις που δέχτηκε τα προηγούμενα χρόνια\nκαι για τα δυνατά συναισθήματα που βίωσε μετά τα γκολ του στο ΠΑΟΚ – Παναθηναϊκός.\nΓια την αγάπη που τρέφει στο γιο της και για τις αξίες με τις οποίες τον μεγάλωσε μίλησε στον ραδιοφωνικό σταθμό Metropolis 95.5 η μητέρα του Δημήτρη Πέλκα, ο οποίος με τα δύο υπέροχα γκολ πρωταγωνίστησε στο 4-0 του ΠΑΟΚ επί του Παναθηναϊκού το βράδυ της Κυριακής (10/12). Η κ. Ειρήνη ανέφερε αρχικά για τον χαρακτήρα του γιου της και για τις θυσίες που έκανε η οικογένεια: «Κάθε γονιός είναι γεννημένος για αυτό. Πρέπει να δίνουμε τα πάντα και να είμαστε δίπλα στο παιδί μας σε κάθε στιγμή, είτε καλή είτε δύσκολη. Προσωπικά, δεν το βλέπω σαν θυσία. Ήμασταν σε κάθε στιγμή δίπλα του. Είτε καλή, είτε δύσκολη. Και υπήρχαν πολλές δύσκολες στιγμές. Έπρεπε να τον στηρίξουμε σε κάθε του βήμα και αυτό κάναμε.\nΟ Δημήτρης μεγάλωσε σε ένα περιβάλλον και σε μια οικογένεια επαρχιωτών που ξέρει τι σημαίνει να δίνει τα πάντα. Και πιστεύω ότι μια ζωή θα δίνει τα πάντα. Είναι μεγαλωμένος στα σπλάχνα του ΠΑΟΚ και αγαπάει τρελά τη φανέλα του ΠΑΟΚ. Την ομάδα, του συμπαίκτες του. Έτσι είναι γαλουχημένο το παιδί, μακάρι να προχωρήσει έτσι τη ζωή του με αυτά τα πιστεύω».\n«Περάσαμε πολλές πιέσεις από όταν ήταν σε μικρή ηλικία ακόμη. Δεν τον πίστευαν ιδιαίτερα λόγω σωματοδομής. Στα 14 του όταν τον απέκτησε ο ΠΑΟΚ έμοιαζε για 9. Όμως απέδειξε την αξία του με το πείσμα του και τη δουλειά. Έχει μεγάλο πείσμα και θέληση ο Δημήτρης. Από τα 3,5 που βρίσκεται στα γήπεδα, πάντα ήξερε τι ήθελε. Φάγαμε αρκετές ήττες και πίκρες, όμως, δεν μας πτόησε τίποτα. Ούτε τον Δημήτρη. Έμειναν όλα αυτά πίσω τώρα, και γευόμαστε αυτές τις στιγμές».\nΓια την πιο ευχάριστη στιγμή:\n«Ήταν πολλές, πάρα πολλές. Ειδικά, όμως, η χθεσινή επειδή αφιέρωσε τα γκολ στον μπαμπά του που είχε γενέθλια ήταν κάτι διαφορετικό. Από χθες δεν σταμάτησα να κλαίω. Είναι δυνατά συναισθήματα αυτά και εύχομαι ο κάθε γονιός να τα ζήσει για το παιδί του».\nΤι δηλώνει ο Σάββας Παπαδόπουλος από την Αθλητική Ακαδημία Γιαννιτσών: “Μόνο ένας τυφλός δεν έβλεπε το μέλλον με τις δυνατότητες και τις δεξιότητες αυτού του παιδιού”.\n“Τόσα χρόνια πήγαν χαμένα…. Κατ’ αρχήν ας είναι καλά ο Δώνης! Κάνεις άλλος δεν τον πίστεψε τόσο, όσο αυτός ο μεγάλος προπονητής! Πέρασαν χρόνια αμφισβήτησης μέσα στον ΠΑΟΚ από τους ανθρώπους του ΠΑΟΚ. Ψάχνοντας το καλό «10» ανά τον κόσμο και ας ήταν αυτός μέσα στα πόδια τους. Το φωνάζαμε, το κουβεντιάζαμε με τους ιθύνοντες. Το λέγαμε στις εφημερίδες και στα ραδιόφωνα, αλλά αυτοί το γουδί το γουδοχέρι… δεν μπορείς κοροϊδεύεις οποιονδήποτε λέγοντας μπροστά άλλα και από πίσω να κάνεις άλλα. Πολύ δε μάλλον ένα παιδί με κρίσι, συναίσθημα και άπειρες ικανότητες. Ας είναι καλά ο κ. Δώνης ….έτσι σκορπούσαν αμέτρητα χρήματα σε διάφορες επιλογές αμφιβόλου αξίας και δεν ήταν ότι χανόντουσαν χρήματα και χρόνος , περισσότερο ήταν το γεγονός ότι μετέφεραν την αμφισβήτηση και στον ίδιο τον παίκτη, μέχρι που η ανάγκη τους οδήγησε στην χρησιμοποίηση του. Πόσες φορές έδωσε δείγματα με καλές παρουσίες σε αγώνες, αλλά φυσικά παρουσίαζε και αδυναμίες. Συμφωνούμε πως δεν ήταν όλες οι φάσεις από χρυσάφι όσες έκανε ο Δημήτρης. Αντί όμως να εστιάσουν στα καλά του και να τον ενισχύσουν περισσότερο εκεί με ένα χτύπημα στην πλάτη, τον είχαν εκτός αποστολής η πρώτη αλλαγή. Δεν τον πίστευαν. «…μικρός είναι , αδύναμος, δεν τρέχει , δεν αμύνεται , κάνει κακή ζωή, καβάλησε καλάμι. Σκληρή και εν συνόλω άδικη κριτική από πολλές πλευρές, ακόμα και από τον ΠΑΟΚ που ήταν δικό του περιουσιακό στοιχείο. Έπρεπε να είναι χαλκέντερος ο Δημήτρης για να μην απογοητευτεί και τα βροντήξει, και άντεξε …αυτό τον ωρίμασε και σήμερα δικαιώνεται με το σπαθί του και δικαιώνει όλους που τον πίστευαν”.\nPrevious Η ξεχωριστή αφιέρωση του Πέλκα στον μπαμπά του Πρόδρομο!\nNext Δένδιας: Η κυβέρνηση άφησε αφορολόγητο μόνο τον αέρα


Created: Thursday, 21 October 2021 17:38\nΠροσκλητήριο ενότητας και συμμετοχής αποτελούν οι εκλογές του ΣΙΕΛ, του μεγαλύτερου σωματείου της ΟΙΕΛΕ, που ξεκινούν αυτή τη Δευτέρα, 25/10, από τη Λεόντειο Σχολή Νέας Σμύρνης και ολοκληρώνονται την Τρίτη 16/11 στη Νέα Παιδεία Χαϊδαρίου. Πρόκειται για την πιο κρίσιμη ίσως εκλογική αναμέτρηση του κλάδου εδώ και δεκαετίες όπου καλούμαστε να δώσουμε βροντερό παρών, να αποδείξουμε ότι είμαστε εδώ και αντιστεκόμαστε στην αυταρχική και εκδικητική απέναντί μας πολιτική του Υπουργείου Παιδείας, χαράζοντας ελπιδοφόρα πορεία προς το μέλλον.\nΤο σωματείο μας και η ΟΙΕΛΕ είναι το μόνο ανάχωμα απέναντι στη νεοφιλελεύθερη επέλαση και στην εργοδοτική αυθαιρεσία. Με κάθε ψήφο δυναμώνει η φωνή μας, δυναμώνει ο ΣΙΕΛ και η ΟΙΕΛΕ. Από το προσκλητήριο αυτό δεν πρέπει να λείψει κανείς.\nΘέλουμε να ευχαριστήσουμε όλα τα σχολεία που φιλόξενα ανοίγουν τις πόρτες τους για να ασκήσουν οι συνάδελφοί μας το δημοκρατικό τους δικαίωμα. Ιδιαίτερα ευχαριστούμε το 1ο Λύκειο Παλλήνης που επέτρεψε να στηθούν εκεί κάλπες του ΣΙΕΛ, ώστε να εξυπηρετηθούν πολλοί συνάδελφοι οι οποίοι υπηρετούν σε ιδιωτικά σχολεία της Ανατολικής Αττικής. Είναι ιδιαίτερα σημαντικό ότι οι δημόσιοι συνάδελφοί μας στέκονται στο πλευρό μας και διευκολύνουν τις διαδικασίες μας. Ευχόμαστε στην επόμενη εκλογική διαδικασία να δείξουν ανάλογη προθυμία κάποιες διοικήσεις ιδιωτικών σχολείων, καθώς η ομαλή θεσμική σχέση, παρά τις όποιες αντιθέσεις και διαφορές, είναι προς όφελος όλων.\nΔείτε εδώ το πλήρες πρόγραμμα των εκλογών του ΣΙΕΛ.\nΔιαβάστε εδώ την πρόσκληση για τις εκλογές του ΣΙΕΛ με κάποιες χρηστικές πληροφορίες


«Γκρίζες» ζώνες στα σχέδια για το Μουσείο Εναλίων Αρχαιοτήτων | Η Εφημερίδα των Συντακτών\nΕΝΤΥΠΗ ΕΚΔΟΣΗ 20.01.2022, 17:07\nΤο Ιδρυμα Λασκαρίδη ανέλαβε τη χρηματοδότηση, μέσα σ’ ένα μήνα εκπονήθηκε η προμελέτη και εγκρίθηκε ήδη από το Συμβούλιο Μουσείων, ενώ δεν έχει ακόμα ξεκαθαριστεί εάν το κτίριο Σιλό παραχωρήθηκε από την COSCO στο ελληνικό Δημόσιο ● Αγνωστη παραμένει και η τύχη του πρώτου βραβείου διεθνούς αρχιτεκτονικού διαγωνισμού για το μουσείο.\nΤο Συμβούλιο Μουσείων του υπουργείου Πολιτισμού έδωσε ομόφωνα θετική γνωμοδότηση για τις στατικές και ηλεκτρολογικές προμελέτες και τη μουσειογραφική, που αφορούν τη μετατροπή του παλαιού κτιρίου του Σιλό (SILO) σε Μουσείο Ενάλιων Αρχαιοτήτων, στον Πειραιά. Τη χρηματοδότηση για τις προμελέτες ανέλαβε το Ιδρυμα Αικατερίνης Λασκαρίδη, δηλαδή ο εφοπλιστής Πάνος Λασκαρίδης. Οι καλές σχέσεις που έχει (και) με το υπουργείο Πολιτισμού δεν έχουν αλλάξει κι ας διερευνάται από δυο εισαγγελείς η υπόθεση της παράνομης ανέλκυσης των δυο αρχαίων αντικειμένων από τον βυθό των Αντικυθήρων. Θέμα που είχε αναδείξει πρώτη η «Εφ.Συν.», τον Αύγουστο 2020, αλλά από τότε έως σήμερα το υπουργείο Πολιτισμού δεν έχει προχωρήσει στην παραμικρή ενημέρωση, «αλληθωρίζοντας» ή επιχειρώντας να το ξεχάσει.\nΗ υπουργός Πολιτισμού Λίνα Μενδώνη χαιρέτησε τη γνωμοδότηση (συνοδεύτηκε από πολλές παρατηρήσεις των μελών) και ευχαρίστησε τον δωρητή στο σχετικό δελτίο Τύπου (18/1/22). Το ύψος της δωρεάς ωστόσο δεν το μάθαμε. Το έργο της μετατροπής του Σιλό σε Μουσείο Εναλίων έχει ενταχθεί στο Ταμείο Ανάκαμψης και θα χρηματοδοτηθεί με 75 εκατομμύρια ευρώ. Τα χρήματα που διαθέτει ο δωρητής είναι μυστικό που δεν αποκαλύπτει το ΥΠΠΟΑ στους Ελληνες πολίτες.\nΤο Μουσείο Εναλίων είναι σημαντικό έργο που επιχειρείται εδώ και πολλά χρόνια και είναι ζητούμενο να προχωρήσει και να ολοκληρωθεί. Ωστόσο προκύπτουν τρία ερωτήματα.\nα) Τι γίνεται, κατ’ αρχάς, με το κτίριο Σιλό; Παρ’ ότι υπάρχουν τρεις διαδοχικές Υπουργικές Αποφάσεις, με τελευταία της Μυρσίνης Ζορμπά το 2019, οι οποίες προβλέπουν ρητά την παραχώρηση του κτιρίου στο ελληνικό Δημόσιο, καθώς ανήκει στην CΟSCO, το υπουργείο Πολιτισμού δεν την έχει εξασφαλίσει. Κι επειδή είναι αδιανόητο να λειτουργήσει μουσείο με αρχαιολογικά ευρήματα σε κτίριο που ανήκει στους Κινέζους, η υπουργός Πολιτισμού οφείλει να εξηγήσει αν θα υπάρξει αναγκαία παραχώρηση, ποια λύση έχει βρεθεί ή αν όλα βρίσκονται ακόμα στον «αέρα». Πάντως στο master plan της Cosco δεν περιλαμβάνεται το Μουσείο Εναλίων.\nβ) Η έγκριση της δωρεάς για την εκπόνηση της Προμελέτης, που ανέλαβε το Ιδρυμα Αικατερίνης Λασκαρίδη, υπογράφηκε από την υπουργό Πολιτισμού στις 14 Δεκεμβρίου 2021. Ενα μήνα μετά, δηλαδή, στις 17 Ιανουαρίου 2022 το θέμα μπήκε στην ημερήσια διάταξη του Συμβουλίου Μουσείων. Και όπως ρωτούσε στην ανακοίνωσή της η «Ενωτική Αγωνιστική Κίνηση στο υπουργείο Πολιτισμού», είναι δυνατόν σ’ ένα μήνα να έχει εκπονηθεί «[...]αρχιτεκτονική, στατική, Η/Μ, μουσειογραφική προμελέτη και τροποποίηση του κτιριολογικού προγράμματος του Σιλό; Οχι βέβαια! Τι έχει συμβεί; Πολύ απλά είχαν αναθέσει στον Λασκαρίδη να πληρώσει για τη μελέτη και να τη δουλέψει πολύ καιρό πριν, χωρίς καμία απόφαση, έτσι... παράνομα!».\nΣύμφωνα με το ρεπορτάζ, ένα χρόνο συνεργάζονταν οι υπηρεσίες του υπουργείου Πολιτισμού με αρχιτεκτονικό γραφείο, το οποίο πλήρωνε ο δωρητής κι ας μην είχε γίνει αποδεκτή, επίσημα, η δωρεά. Είναι νόμιμη και ορθή πρακτική; Παραβιάζεται το νομοθετικό και τα διοικητικό πλαίσιο με τέτοια διαχείριση εκθέτοντας, τελικά, την υπουργό Πολιτισμού;\nγ) Τον Μάρτιο του 2012 προκηρύχθηκε διεθνής ανοιχτός αρχιτεκτονικός διαγωνισμός με θέμα τον ανασχεδιασμό του Σιλό και του περιβάλλοντος χώρου σε Μουσείο Ενάλιων. Συμμετείχαν 89 προτάσεις και το πρώτο βραβείο κέρδισε η πρόταση έξι Ελλήνων αρχιτεκτόνων. Τι γίνεται στην παρούσα φάση με το βραβείο του διαγωνισμού είναι άγνωστο. Η αρχιτεκτονική μελέτη παραμένει ή όχι σε ισχύ;


Οι Gordon Quinn και Carolyn Hepburn ξέρουν πώς φτιάχνεται σωστά ένα ντοκιμαντέρ | clickatlife\nΤο clickatlife.gr μίλησε με τους δύο σημαντικούς ντοκιμαντεριστές που ήταν καλεσμένοι του Exile Room.\nΗ Αμερική θεωρείται υπερδύναμη στο χώρο του ντοκιμαντέρ. Ο σκηνοθέτης και παραγωγός Γκόρντον Κουίν («Hoop Dreams», «The Interrupters», «Life Itself») και η παραγωγός Κάρολιν Χέπμπορν («Art and Craft», «3 ½ Minutes, Ten Bullets», «Weiner», «Life, Animated»), επισκέφθηκαν το Exile Room ώστε να παρουσιάσουν μέρος της δουλειάς τους και για να αποκαλύψουν τα μυστικά της παραγωγής μέχρι βασικά ερωτήματα ηθικής και πώς μπορείς να χτίσεις τη δική σου ιστορία χρησιμοποιώντας τη δουλειά άλλων (fair use).\nΚαθώς μια από τις δουλειές ενός ντοκιμαντέρ είναι να ενημερώσει το κοινό για άγνωστες ή λιγότερο γνωστές αλλά σημαντικές πτυχές της καθημερινότητας, η σύγχρονη Αμερική προσφέρει ένα ευρύ πεδίο για επίδοξους ντοκιμαντεριστές. Από τον ρατσισμό και την αλόγιστη αστυνομική βία προς τους μαύρους μέχρι την εκλογή του Trump και την άνοδο της ακροδεξιάς, είναι δουλειά της αμερικανικής παραγωγής ντοκιμαντέρ να επηρεάσει συνειδήσεις και να δημιουργήσει κριτική σκέψη στο κοινό.\nΣτα πλαίσια της επίσκεψης των δύο παραγωγών λοιπόν σε Μυτιλήνη και Αθήνα, επικοινωνήσαμε με τον Quinn και την Hepburn για όλα τα ζητήματα που μπορεί να προκύπτουν από τη δουλειά τους, σε μια ενδιαφέρουσα κουβέντα για κάθε επίδοξο ντοκιμαντεριστή ή απλά λάτρη των ντοκιμαντέρ.\nΤι θα θέλατε να προτείνετε στους φιλόδοξους κινηματογραφιστές ντοκιμαντέρ;\nGordon Quinn: Αποκτήσετε μια καλή παιδεία στις φιλελεύθερες τέχνες, εγώ σπούδασα φιλοσοφία, κοινωνικές επιστήμες και ιστορία και τα χρησιμοποιώ καθημερινά καθώς προσπαθώ να καταλάβω πώς να αφηγηθώ μια ιστορία. Έμαθα την τέχνη δουλεύοντας και μπορείς να την μάθεις σε μια καλή σχολή κινηματογράφου, αλλά πρέπει να καταλάβεις πως δεν έχει να κάνει με τον εξοπλισμό ή την τεχνολογία. Λέω στον κόσμο να μην ρωτούν τι ιστορία ψάχνουν οι ραδιοτηλεοπτικοί φορείς ή άλλοι θεματοφύλακες. Βρείτε μια ιστορία που σας παθιάζει και αφηγηθείτε την καλά και μάθετε πώς να τους πείθετε ότι η ιστορία που αφηγείστε είναι αυτό που χρειάζονται.\nCarolyn Hepburn: Να πάτε και να κάνετε την ταινία! Ο καλύτερος τρόπος για να μάθεις για την δημιουργία ταινιών είναι κάνοντας τες και μαθαίνοντας από τα λάθη σου. Να μην αποθαρρύνεσαι όταν τα πράγματα πάνε στραβά – αντίθετα, χρησιμοποίησε τα ως σημείο αναφοράς την άσκηση δημιουργικής επίλυσης προβλημάτων.\nΠως ορίζετε την επιτυχία ενός ντοκιμαντέρ;\nGQ: Βλέπω την επίδραση της ταινίας στον κόσμο και τον αντίκτυπο που έχει στις ζωές των ανθρώπων. Πιστεύω πως τα ντοκιμαντέρ παίζουν σημαντικό ρόλο σε μια δημοκρατία. Δεν κρίνω όλους τους θεατές ενός ντοκιμαντέρ κατά τον ίδιο τρόπο. Όταν έχουμε μια αναμετάδοση της ταινίας την οποία μπορεί να δουν κανένα εκατομμύριο κόσμος, είναι σημαντικό. Αλλά μερικές φορές μπορεί να προβληθεί σε λίγες εκατοντάδες ανθρώπους σε μια κοινοτική συνάντηση, μια ένωση ή ένα σχολείο και εκείνοι οι άνθρωποι θα λάβουν αποφάσεις βασιζόμενοι σε αυτά που είδαν στην ταινία σου, το οποίο είναι ισχυρό και εξίσου σημαντικό.\nCH: Η επιτυχία ενός ντοκιμαντέρ υπολογίζεται [διαφορετικά] από ταινία σε ταινία και καθορίζεται από τους αρχικούς στόχους της δημιουργίας της ταινίας. Η αξία των ταινιών δεν υπολογίζεται από τα πόσα λεφτά θα βγάλει στο box office αλλά πως έχει επηρεάσει και προσεγγίσει κοινότητες γύρω από ένα συγκεκριμένο θέμα.\nΤην περασμένη δεκαετία υπήρξαν πολλά ντοκιμαντέρ τα οποία πήγαν πέραν από την «talking heads» πρακτική (δηλαδή την εναλλαγή συνεντεύξεων διαφόρων ομιλητών) και έχουν κινηματογραφική αξία. Είναι σημαντικό τέτοιου είδους ρεαλισμός και σασπένς;\nGQ: Η πρώτη μου ταινία το 1966 αφηγούταν την ιστορία των ηλικιωμένων που πηγαίνουν σε οίκο ευγηρίας, ήταν καθαρά παρατηρητική. Αλλά πιστεύω πως ο Αφηγητής είναι σημαντικός και μια ιστορία μπορεί να αφηγηθεί μέσω συνεντεύξεων. Τι λένε αυτά τα πρόσωπα, τι προσπαθούν να σε κάνουν να νιώσεις κάτι όταν μιλούν και όταν μιλούν, εκφράζουν το πάθος ή τον πόνο τους; Τότε δεν είναι απλά πρόσωπα που μιλάνε, είναι άνθρωποι που εκφράζονται. Έχω δει καθαρά παρατηρητικές ταινίες που θα μπορούσε να αποκαλέσει κανείς καθαρά [cinéma] vérité, οι οποίες είναι βαρετές. Δεν είναι η τεχνική που θα επιλέξεις για να αφηγηθείς την ιστορία σου που την κάνει αληθινή, είναι πως θα την αφηγηθείς και η δέσμευση σου στους ανθρώπους που απεικονίζεις. Η «talking heads» αφήγηση, η μουσική και το vérité μπορεί να χρησιμοποιηθούν κατά έναν δυνατό και καλλιτεχνικό τρόπο ή αδέξια και άσχημα για να αφηγηθούν μια ιστορία.\nCH: Όλοι οι κινηματογραφιστές θέλουν οι ταινίες τους να φτάσουν στο μεγαλύτερο κοινό δυνατόν, οπότε είναι σημαντικό να κάνουν μια ελκυστική ταινία. Το στυλ που χρησιμοποιούν για να αφηγηθούν την ιστορία εξαρτάται από μια ποικιλία παραγόντων και τις προθέσεις του κινηματογραφιστή, αλλά είναι σημαντικό να δημιουργηθεί μια ιστορία με ένα αφηγηματικό τόξο ώστε να διατηρηθεί το ενδιαφέρον του θεατή.\nΜπορούν τα ντοκιμαντέρ να αλλάξουν τις απόψεις των ανθρώπων και την πορεία της πραγματικότητας πια;\nGQ: Ακόμα το πιστεύω. Για αυτό κάνω αυτό που κάνω. Ένα ντοκιμαντέρ το οποίο διεγείρει τα συναισθήματα κάποιου έχει την δυνατότητα να τους παρουσιάσει τον κόσμο, τον γείτονα τους ή κάποιον στην άλλη άκρη του πλανήτη κατά έναν καινούριο τρόπο.\nCH: Πιστεύω ότι τα ντοκιμαντέρ μπορούν να αλλάξουν τις απόψεις των ανθρώπων, αλλά αυτή η αλλαγή δεν γίνεται αυτόματα με το που δει κανείς την ταινία. Οι απόψεις των θεατών μάλλον αλλάζουν με την πάροδο του χρόνου, όταν καταλαβαίνουν την πολυπλοκότητα ενός αντικειμένου και τις επιδράσεις ενός θέματος σε όλους τους ανθρώπους που εμπλέκονται. Συνήθως χρειάζεται μια θάλασσα διαφορετικών φωνών που τελικά οδηγούν στην εξέλιξη των κοινωνικών αντιλήψεων.\nΕάν ένα ντοκιμαντέρ οδηγήσει σε μια σημαντική αλήθεια, αλλά χωρίς να σέβεται την προσωπικότητα του προσώπου ενδιαφέροντος, είναι ακόμα καλή;\nGQ: Επιλέγω να κάνω ταινίες για ανθρώπους που σέβομαι, στους οποίους μπορώ να βρω ένα τρόπο να μου αρέσουν ακόμα και εάν έχουν τεράστια ελαττώματα. Αλλά υπάρχουν αποκαλυπτικά ντοκιμαντέρ, των οποίων οι κεντρικοί χαρακτήρες είναι άνθρωποι που βρίσκονται σε σοβαρό κίνδυνο και που κάνουν πράγματα που έχουν τρομακτικές συνέπειες στις ζωές άλλων ανθρώπων. Σέβομαι και αυτού του είδους τις ταινίες.\nCH: Γενικά, δεν με ενδιαφέρουν οι ταινίες που έχουν περιφρονητικό τόνο προς τους συμμετέχοντες της ταινίας. Δεν νομίσω πως μια τέτοια απεικόνιση τελικά βοηθάει να εξυψωθεί η όλη ιστορία ή οι θεματικές της ταινίας. Ένας κινηματογραφιστής πρέπει να προσπαθεί να αποδώσει με ειλικρίνεια την προοπτική ενός ατόμου. Νομίζω μπορείς να δείξεις χαρακτηριστικά ή πτυχές της ζωής ενός ατόμου που μπορεί να ερμηνευτούν αρνητικά εάν το πλαίσιο του λόγου για τον άτομο ενήργησε κατά τέτοιο τρόπο έχει αποδειχθεί αναφορικά με την όλη ιστορία ή το θέμα που παρουσιάζεται στην ταινία.\nΠώς θα περιέγραφες της εποχή Trump στην Αμερική μέσα από το διορατικό μάτι ενός κινηματογραφιστή ντοκιμαντέρ;\nGQ: Αμφιβάλω εάν ο Donald Trump βλέπει ντοκιμαντέρ ή τουλάχιστον σαν αυτά που κάνουμε. Οι ιστορίες που προσπαθούν να φτάσουν στην αλήθεια δεν φαίνεται να τον ενδιαφέρουν. Το πώς έγινε πρόεδρος νομίζω έχει να κάνει με την παράδοση ρατσισμού, σκλαβιάς και λευκής υπεροχής με την οποία οι ΗΠΑ δεν έχουν συμβιβαστεί ποτέ και θα συνεχίσουμε να υποφέρουμε από τις αντιφάσεις που δημιουργεί αυτή τη ανεπίλυτη ιστορία.\nCH: Αυτή τη στιγμή ζούμε σε μια εξαιρετικά πολωμένη κοινωνία – τόσο στο εσωτερικό, όσο και παγκοσμίως. Η σημασία των ντοκιμαντέρ είναι να δείξουν τις γκρίζες αποχρώσεις ενός κοινωνικού θέματος και να βάλει ένα ανθρώπινο πρόσωπο σε σύγχρονα θέματα, ειδικά σε μια εποχή που είναι τόσο εύκολο να απορρίψεις κάποιον με αντίθετη άποψη, πέρα από τη λογική. Είμαστε σε μια εποχή όπου κανείς δεν είναι απολίτικος, οπότε είναι σημαντικό να αφηγούμαστε ιστορίες που μπορεί να βοηθήσουν να αρχίσει να γεφυρώνονται τα κενά στον στρωματοποιημένο κόσμο μας.\nΤις πολύ ενδιαφέρουσες δραστηριότητες του Exile Room μπορείτε να τις παρακολουθείτε από το exileroom.gr


Θέληση | ALBA – Η Αλχημεία της Ζωής\nΗ θέληση είναι η βασική κατάσταση συνείδησης που εκφράζει την αρσενική αρχή. Η έμπνευση ρέει από τον ανώτερο εαυτό, από την πνευματικότητα και φορτίζει τη συνείδηση με οράματα. Οι σκέψεις που δημιουργούνται σε αυτή την κατάσταση είναι απόλυτα θετικές. Καθώς τα οράματα έμπνευσης ρέουν στη συνείδηση, ο εαυτός γεμίζει υπερβολικά με θετική ενέργεια και φτάνει όλο και περισσότερο σε μια εκστατική έμπνευση, η οποία φορτίζει και προγραμματίζει μέχρι το βάθος του εαυτού. Η έμπνευση είναι η ανώτερη λειτουργία του νου και η έμπρακτη εκδήλωση του πνεύματος. Η δύναμη της εκστατικής έμπνευσης συνδέεται με την πίστη. Ως πιθανή εξήγηση το δεξί ημισφαίριο δέχεται την έμπνευση από την πνευματικότητα, μεταφέρει τις πληροφορίες στο αριστερό ημισφαίριο, όπου γίνονται τα οράματα κατανοητά, και από εκεί η φόρτιση ταξιδεύει σε όλο το σώμα, μέσω του νευρικού συστήματος, και το φορτίζει ως το βάθος του.\nΟ βασικός διαλογισμός για την κατάσταση της θέλησης ενδυναμώνει και φέρνει θετικότητα. Το κίνητρο για το μέλλον αναπτερώνεται και το άτομο αποκτά αυξημένο σθένος. Διδάσκεται σε ένα βασικό μάθημα και ακολουθούν κάποιες συναντήσεις πρακτικής εξάσκησης. Αρχικά, διδάσκεται ο τρόπος των αναπνοών που προκαλούν την κατάσταση της θέλησης και στη συνέχεια με την εστίαση της προσοχής το άτομο αρχίζει να δέχεται τα οράματα, ώστε να αποκτούν ροή.\nΌπως και οι υπόλοιπες καταστάσεις, έτσι και η καθαρή έμπνευση είναι μια κατάσταση πολύ ανεβασμένη. Είναι σημαντικό να κατανοήσει το άτομο πώς να προκαλεί κατά βούληση αυτή την κατάσταση, για να μπορεί να τη χρησιμοποιεί έμπρακτα. Αφού την κατανοήσει, μπορεί να συνεχίσει να μελετά τις υπόλοιπες καταστάσεις και στη συνέχεια τα πειράματα. Στη θέληση αντιστοιχούν τα τηλεκινητικά πειράματα.


Γνώμη για αναβαθμιση - Επεξεργαστές, Μητρικές & RAM - Insomnia.gr\nΓνώμη για αναβαθμιση\nΑπό τον firimar\n26 Δεκεμβρίου 2015 στο Επεξεργαστές, Μητρικές & RAM\nστα πλαισια αναζητησης επεξεργαστη για αναβαθμιση επεσα στο κλασσικο διλημα skylake vs Haswell.\nΜαλλον ειμαι αναμεσα στον i7 6700 και στον i7 4790k (εκτος αν καποιος εχει να προτεινει κατι διαφορετικο σε αυτα τα λεφτα).\nτο Κ δεν με καιει τοσο μιας και δεν νομιζω οτι θα μπω στην διαδικασια για oc αυτη την στιγμη. Παρολλα αυτα εφοσον θα γινει αναβαθμιση και σε mobo και ram υποθετω οτι καλο θα ηταν να επιλεξω τον 6700 για να παω και σε ddr4 κατευθειαν. Το μονο που με κραταει ειναι οτι ο 4790 ειναι δυνατο κομματι και παρατηρω οτι σε αρκετα benchmarks βγαινει ψηλοτερα ειδικα σε single core εργασιες.\nριχτε καμια ιδεα, μπας και το παρω αποφαση ποτε\nΕννοειται 6700! Σε καινουργια σειρα θα πας!\nποια ειναι η χρηση του συστηματος?\nτι εχεις τωρα?\nΗ χρηση θα ειναι σιγουρα gaming φυσικα αλλα γενικα προτιμω i7 γιατι τον θελω και για rendering video. μιας και ο καημενος ο Core2Duo e8600 που εχω πανω εδω και 6-7 χρονια εχει χιλιοβγαλει τα λεφτα του μεν αλλα κανει απειρες ωρες και μου βγαζει την πιστη . επισης δουλευω γενικοτερα photoshop σε μεγαλες αναλυσεις ..\nθελω να πω χρειαζομαι την επεξεργστικη ισχυ, περα απο το gaming γιαυτο και σχετικα προσπερασα τους i5.\nτο διλημα μου μπαινει περισσοτερο γιατι με την μειωση της καταναλλωσης των skyake βλεπω οτι χανουν αρκετα σε επιδοσεις οταν ζοριζονται . Ελπιζω πως αυτο μπορει να διορθωθει στο μελλον βεβαια με καποια διαχειριση η bios update απο την mobo.\nΤωρα που οι τιμες της ddr4 ειναι σχεδον ιδιες με τις 3 και τα Hasswell στην αγορα εχουν στερεψει δεν σε συμφερει απο καμια αποψη να πας σε Hasswell. Επισης χανεις και Usb 3.1 αν πας σε Hasswell.\nΚαλά ο 6700κ έχει απέναντι τον 5820κ έτσι δεν είναι? Για μένα το μόνο θέμα του skylake είναι ότι για κάποιο λόγω δεν υποστηρίζει quad channel μνήμη, κάτι που στον πραγματικό κόσμο δεν κάνει καμιά διαφορά άλλα και να το'χεις δεν πειράζει!\nΓενικα ο 5820Κ ειναι καλυτερος επεξεργαστης. Δεν ειναι ομως παντα ιδανικος, Μεγαλυτερο ΤDP, ακριβοτερες μητρικες και χαμηλοτερη αρχικη συχνοτητα. Δηλαδη θες μια καλη ψυκτρα συν ακριβοτερη μητρικη συν καλυτερο τροφοδοτικο (σε καποιες περιπτωσεις). Επισης οπως λες και για το quad channel ddr, δεν θα δει διαφορες σε day to day αποδοση απο τους δυο παραπανω πυρηνες.Ειδικα αν αυτοι ειναι κλοκαρισμενοι σε χαμηλοτερη συχνοτητα.\nΚαι σε Hasswell υπάρχουν usb 3.1. Μόνο ο τύπος C δεν υποστήριζεται αν δεν κάνω λάθος. Επίσης σε hasswell δεν παίρνεις το maximum του Μ.2. Για το τελαυταίο, για την χαμηλότερο κατανάλωαση ας πας σε non k cpu αλλά στις πιο γρήγορες μνήμες ddr4 που βγαίνουν είναι καλύτερα σε skylake.


Ο Βασιλόπουλος βολτάρει με τον γιο του και «λιώνει» (Εικόνα) - nassosblog.gr\n54.6k Views by Nassosblog 27 Οκτωβρίου, 2020, 11:00 πμ inCelebrity News\nΤην πιο ευτυχισμένη φάση της ζωής του βιώνει εδώ και τέσσερις μήνες ο ηθοποιός, αφού έγινε πρώτη φορά μπαμπάς.\nΟ Χρήστος Βασιλόπουλος από την ημέρα που πήρε στα χέρια του τον γιό του δεν σταματά να μοιράζεται τρυφερά στιγμιότυπα. Μιλάμε για “χαζομπαμπά” ΄όχι αστεία.\nΑυτή την φορά ποζάρει με τον μικρό στο μάρσιπο ενώ κάνουν βόλτα στην Dog Beach στο Σαν Ντιέγκο της Καλιφόρνια και «λιώνει»: «Ο γιος μου, ο θησαυρός μου, το αγόρι μου! Θα σε ταξιδέψω παντού να μάθεις νέους τόπους, να δεις πολλά ηλιοβασιλέματα, να γνωρίσεις νέες κουλτούρες και διαφορετικές νοοτροπίες. Να γίνεις πολίτης του κόσμου, ένα με τη φύση! Η μεγαλύτερη και κυριότερη κληρονομιά που θα σου αφήσω θα είναι αυτή του ταξιδευτή, του οδοιπόρου”.


Λόγω της διαφοράς χρόνου στη μετάδοση του ήχου και του φωτός η μέθοδος αυτή δουλεύει.\nΈτσι, ξεκινήστε να μετράτε τα δευτερόλεπτα από τη στιγμή που θα δείτε τη λάμψη και σταματήστε τη στιγμή που θα ακούσετε τον ήχο (τη βροντή).\nΧοντρά-χοντρά, θεωρούμε ότι……. ο ήχος “ταξιδεύει” με ταχύτητα 1 χλμ κάθε 3 δευτερόλεπτα (στην ουσία είναι περίπου 2,90 δευτερόλεπτα – αλλά μην μπλέκουμε με δεκαδικά). Φυσικά, ένα κάρο πράγματα, όπως η υγρασία, η θερμοκρασία του αέρα, τα σύννεφα στα οποία μπορεί να ανακλαστεί ο ήχος κλπ, παίζουν ρόλο στη διάδοση του ήχου στον χώρο. Έτσι για να βρείτε σε πόση απόσταση είστε από τον κεραυνό, διαιρέστε τον αριθμό των δευτερολέπτων που μετρήσατε με τον αριθμό 3.\n← Και άνεργοι με 3 μήνες συνεχούς ανεργίας στο Κοινωνικό Οικιακό Τιμολόγιο → Μεγάλες οι καταστροφές από το χθεσινό χαλάζι – ο Δήμος Βέροιας καλεί τους αγρότες για δηλώσεις


Πρέπει να βάζω μάσκαρα φρυδιών αν βάφω τα μαλλιά μου ξανθά; | M+\nTo πιο ανοιξιάτικο μολύβι ματιών είναι το λευκό!\nΠρέπει να βάζω μάσκαρα φρυδιών αν βάφω τα μαλλιά μου ξανθά;\nΗ Μάγδα απαντά και προτείνει λύσεις…\nΤα ξανθά, βαμμένα μαλλιά είναι μία δέσμευση που πολλές αποφασίζουν να κάνουν. Ενώ λοιπόν, πολλές θέλουν αντίθεση ανάμεσα στα μαλλιά και τα φρύδια, υπάρχουν άλλες που θέλουν το αποτέλεσμα να φαίνεται πιο φυσικό και κάπως έτσι και τα φρύδια αποχτούν πιο ανοιχτές αποχρώσεις.\nΤι γίνεται λοιπόν αν δεν θέλεις να τονίζεις πολύ τα φρύδια σου για να μην χαλάσει το bleached αποτέλεσμα; Είναι η μάσκαρα φρυδιών η μόνη σου επιλογή;\nH Brow Drama Dark Blonde έχει την τέλεια απόχρωση που δεν θα σκουρύνει πολύ τα φρύδια σου και θα σου χαρίσει ένα απόλυτα φυσικό αποτέλεσμα αλλά δεν είναι το προϊόν που θα μπορέσει να γεμίσει μεγάλα κενά στα φρύδια σου.\nΑυτό θα το κάνει το Master Shape Brow Pencil! Αν λοιπόν το μόνο που θες έιναι απλά περιποιημένα φρύδια, τότε θα χρησιμοποιήσεις την μάσκαρα φρυδιών. Αν έχεις περισσότερες ανάγκες θα τη συνδυάσεις και με ένα μολύβι. Μην φοβάσαι, οι αποχρώσεις της ΜΝΥ είναι τόσο… ξανθές που το αποτέλεσμα θα είναι απόλυτα φυσικό!\nask magdaΜακιγιάζ φρυδιών\nΠώς θα χρησιμοποιήσεις το Tattoo Brow Pomade Pot βήμα-βήμα\nΕίναι απλό και θα το λατρέψεις!\nΌλα τα χρώματα για το τέλειο μακιγιάζ σε μία mini παλέτα!\nΏρα να γνωρίσεις μία από τις City Κit Mini παλέτες…\nΠώς θα υιοθετήσεις το τιρκουάζ χρώμα στο μακιγιάζ ματιών\nΔεν θέλει κόπο, θέλει απλά σωστά tips\nTIP: Φρεσκάρισέ το!\nΓια να κάνεις το πεντικιούρ σου να δείχνει πιο φρέσκο, πέρνα από πάνω μια στρώση Dr. Rescue Gel Effect Top Coat.


H Maira αυτή τη στιγμή δεν είναι συνδεδεμένη. Είναι 19 ετών , Μαθητής Α' γυμνασίου και μας γράφει απο Παπάγος (Αττική). Έχει γράψει 17 μηνύματα.\nH nicol αυτή τη στιγμή δεν είναι συνδεδεμένη. Είναι 22 ετών , Μαθητής Γ' γυμνασίου και μας γράφει απο Καλαμαριά (Θεσσαλονίκη). Έχει γράψει 4 μηνύματα.\nΒιολογία Βοήθεια/Απορίες στη Βιολογία - Από mitsaras7\nΤο θέμα έχει λάβει 94 απαντήσεις και βρίσκεται στην κατηγορία Γ' Γυμνασίου.\nΤο τελευταίο του μήνυμα δημοσιεύτηκε 31-03-15 στις 07:54.


S T R O U M F I T A - G R: Έκθεση γκραφίτι «Οn the Blocks»\nΗ έκθεση με τίτλο “On the Blocks” είναι ένα site specific γκραφίτι πρότζεκτ ειδικά διαμορφωμένο για τον χώρο της γκαλερί Vamiali’s. “Η ιδέα ξεκίνησε σαν μια πρόκληση μεταφοράς της δράσης του γκραφίτι στον εξωτερικό χώρο, μέσα στον εσωτερικό.”\nΣτον χώρο της γκαλερί θα δομηθεί μια ειδικά διαμορφωμένη ένθετη κατασκευή με μπλοκς της YTONG, ένα πρωτογενές υλικό δόμησης που χρησιμοποιείται στις κατασκευαστικές εφαρμογές, ώστε να δημιουργηθεί ένας δεύτερος χώρος από ψευδότοιχους και επιφάνειες όπου θα αποτελέσει και τον “καμβά” επάνω στον οποίο θα πραγματοποιηθεί η εικαστική εγκατάσταση.\nΟι καλλιτέχνες καλούνται να συμμετάσχουν σε μια ιδιόμορφη εικαστική δράση, να δημιουργήσουν νέα έργα στις επιφάνειες των ψευδότοιχων, σαν να πρόκειται να δούλευαν στους εξωτερικούς τοίχους κτιρίων, στο ευρύτερο αστικό τοπίο.\nΟ κάθε καλλιτέχνης θα δημιουργήσει ένα μεγάλης κλίμακας έργο, με πηγή έμπνευσης και σημείο εκκίνησης την προσωπική του γραφή και ταυτότητα. Το τελικό αποτέλεσμα εφήμερο ή μόνιμο, θα ολοκληρωθεί λίγο πριν τα εγκαίνια της έκθεσης σε μια in situ ιδιότυπη εγκατάσταση όπου τα επί μέρους έργα αποτελούν προτάσεις διερεύνησης τόσο μεμονωμένες όσο και σαν σύνολο.\nΟι APSET, BLAQK, BOOHAHA, MINTONE και RTMone επεξεργάζονται τις δυνατότητες του προσωπικού τους στυλ με χιούμορ και δημιουργικότητα σε μια διαδραστική προσέγγιση με τον ίδιο τον χώρο, τόσο μεμονωμένα όσο και ομαδικά παρουσιάζοντας μια εικαστική δράση ευέλικτη και σε εξέλιξη. Οι επισκέπτες προσκαλούνται σε μια περιπλάνηση στο χώρο της γκαλερί όπου η τέχνη του “δρόμου” μετατρέπεται σε μια εσωτερική διαδρομή και ανακάλυψη, με πυκνή πληροφορία, μεταφορικά και κυριολεκτικά.\nΟι γκραφίτι καλλιτέχνες συχνά ταυτίζονται με την εικαστική αστική “παρέμβαση” και τον εικονογραφικό “βανδαλισμό” του tagging σε μια πόλη. Η έκθεση “On the Blocks” τροποποιεί τα δεδομένα, με σκοπό να προσομοιώσει την αστική τέχνη του δρόμου τοποθετώντας την στο εσωτερικό ενός κτιρίου, στον εσωτερικό εκθεσιακό χώρο της γκαλερί. Οι καλλιτέχνες “νομιμοποιώντας” την εικαστική γλώσσα που διαχειρίζονται, μεταφέρουν το γκραφίτι στην οπτική και αυθεντική του μορφή, στο επί τούτω διαμορφωμένο εσωτερικό διερευνώντας τα όρια του έργου τους σαν εικαστικό μέσο.\nΠαράλληλα οι καλλιτέχνες που συμμετέχουν θα παρουσιάσουν και μια σειρά από μικρότερης κλίμακας ζωγραφικά έργα και σχέδια καθώς και μια σειρά από διαφορετικές εφαρμογές με σημείο εκκίνησης πάντα το γκραφίτι.\n22 Φεβρουαρίου - 24 Μαρτίου 2012\nTρίτη - Παρασκευή 12.00-18.00 Σάββατο 12.00-16.00\nΣάμου 1 Πλατεία Kαραϊσκάκη Aθήνα 104 38\n(m Mεταξουργείο, έξοδος Δηληγιάννη)\nT - Φ 210 5228968


Planitikos.gr || Επιστημονική ενημέρωση: Το DNA της σαλαμάνδρας ίσως μας αποκαλύψει τα μυστικά της αναγέννησης.\nαναγεννούν οποιοδήποτε τμήμα του σώματός τους μετά από τραυματισμό, και να είναι το ίδιο λειτουργικό όπως και το αρχικό. Για παράδειγμα αν κάποιο από τα πόδια της σαλαμάνδρας axolotl κοπεί, τότε ένα νέο θα ξεπροβάλει. Το ίδιο όμως συμβαίνει και σε όργανα πολύ πιο πολύπλοκα όπως είναι ο εγκέφαλος. Αν για παράδειγμα κοπεί ο μισός εγκέφαλός της και αφαιρεθεί, μέσα σε 6 μήνες θα αναγεννηθεί. Τέτοιες ικανότητες είναι αν μη τι άλλο εντυπωσιακές.\nΟι επιστήμονες λοιπόν στο πέρασμα των χρόνων έχουν αναλύσει σε βάθος την ικανότητα αυτή της σαλαμάνδρας. Μέχρι στιγμής κανείς δεν έχει καταφέρει να βρει τι είναι αυτό που ευθύνεται για την ικανότητα αυτή. Σήμερα που η τεχνολογία το επιτρέπει όμως, οι ερευνητές από το Salk Institute for Biological Studies, ξεκίνησαν μια προσπάθεια να βρουν το κλειδί μέσα στο DNA της.\nΣτην πραγματικότητα όλα τα ζώα (και μεταξύ αυτών και ο άνθρωπος) έχουν την δυνατότητα αναγέννησης ιστών, έστω και σε περιορισμένο βαθμό. Το τραυματισμένο δέρμα επουλώνεται και αναπλάθεται όπως επίσης και τα οστά και οι μυς. Το πρόβλημα είναι ότι δεν μπορούμε να αναγεννήσουμε ολόκληρο το χέρι αν αυτό κοπεί, ή να διορθώσουμε την καρδιά μας αν ένα τμήμα της νεκρωθεί (πχ. έμφραγμα). Αυτό που συμβαίνει στο σώμα της σαλαμάνδρας είμαι ότι μετά τον τραυματισμό, τα κύτταρα που βρίσκονται κοντά στην πληγή αλλάζουν ρόλο και από εξειδικευμένα κύτταρα συγκεκριμένων ιστών (μυών, οστών, δέρματος) μετατρέπονται σε κύτταρα τα οποία πολλαπλασιάζονται και αναπτύσσουν ένα εξόγκωμα το οποίο αρχίζει και αναπτύσσεται για να δώσει τελικά ένα νέο άκρο, με τον ίδιο τρόπο που μεγαλώνουν τα άκρα σε ένα έμβρυο.\nΓια να φτάσουν στη λύση του αινίγματος, οι επιστήμονες έχοντας ήδη χαρτογραφήσει ένα μεγάλο κομμάτι από το γονιδίωμα της σαλαμάνδρας, παρατήρησαν ποια γονίδια εκφράζονται περισσότερο κατά τη διάρκεια της αναγέννησης. Παρατήρησαν λοιπόν, ότι είχαν να κάνουν με 10.000 περίπου γονίδια, από τα οποία αυτά που μπορούσαν να αντιστοιχίσουν με ανάλογα ανθρώπινα (των οποίων οι λειτουργίες ήταν γνωστές δηλαδή) ήταν περίπου 9.000 . Συνεπώς περίπου 1000 γονίδια είναι άγνωστα και δεν γνωρίζουν το ρόλο τους. Το επόμενο βήμα είναι μέσω ενός τσιπ να ανιχνεύσουν ποια από τα 1.000 γονίδια αυτά , και πότε, ενεργοποιούνται κατά τη διαδικασία της αναγέννησης.\nΜέσω αυτής της διαδικασίας οι ερευνητές ελπίζουν να ανακαλύψουν ποια γονίδια ευθύνονται για την αναγέννηση. Οι πιθανές εκδοχές είναι δύο:\nΣτην πρώτη τα γονίδια που ευθύνονται για την διαδικασία αυτή είναι κοινά σε όλους τους οργανισμούς, και απλά στην σαλαμάνδρα είναι ενεργοποιημένα. Με διάφορες τεχνικές είναι δυνατή η ενεργοποίηση των συγκεκριμένων γονιδίων και στον άνθρωπο, ώστε να αποκτήσει το προνόμιο της αναγέννησης (βέβαια ακούγεται πολύ πιο απλό από ότι είναι στην πραγματικότητα).\nΣτην δεύτερη περίπτωση (που είναι και η δυσκολότερη) υπάρχει η πιθανότητα να ανακαλύψουν ότι το γενετικό υλικό που είναι υπεύθυνο είναι μοναδικό και βρίσκεται μόνο στην σαλαμάνδρα. Σε αυτήν την περίπτωση είναι πολύ δύσκολο με την υπάρχουσα τεχνολογία να δώσουμε στον άνθρωπο τέτοια δυνατότητα (αφού δεν την κατέχει εξ’ αρχής γενετικά).\nΣτην περίπτωση πάντως όπου ο άνθρωπος αποκτήσει τέτοια δυνατότητα, θα λυθεί και το πρόβλημα της αναπηρίας και των μεταμοσχεύσεων. Κάτι τέτοιο βέβαια, (αν γίνει ποτέ) θα γίνει μετά από πολλά χρόνια….


Μαύρη σελίδα χωρίς αντίδραση\n14-07-2021 • 10:16πμ\nΗ Τουρκία -για να μην έχουμε ψευδαισθήσεις- θα καταγράψει την προσεχή εβδομάδα άλλη μια τακτική νίκη στα σχέδιά της για ουδετεροποίηση της Κυπριακής Δημοκρατίας και ουσιαστική προσάρτηση των κατεχόμενων βόρειων εδαφών της.\nΟ πρόεδρος Ρ.Τ. Ερντογάν θα επισκεφθεί τη Λευκωσία και την Αμμόχωστο και το πραγματικό ερώτημα δεν είναι τι ακριβώς θα εξαγγείλει (απόδοση ελληνοκυπριακών περιουσιών υπό παράνομη τουρκοκυπριακή διοίκηση, λειτουργία τζαμιού, πρόσκληση ξένων επιχειρηματιών στα Βαρώσια, βάση drones κ.λπ.), αλλά πόσο γρήγορα θα εδραιωθούν τα νέα τετελεσμένα και αν ο Ελληνισμός μπορεί να αντιδράσει.\nΗ απάντηση είναι δυστυχώς άκρως δυσάρεστη για τα κυπριακά και τα ελλαδικά συμφέροντα. Ο Πρόεδρος Ν. Αναστασιάδης και ο πρωθυπουργός Κυρ. Μητσοτάκης δεν καταφέρνουν να κινητοποιήσουν επαρκώς τις ΗΠΑ και την Ε.Ε., ώστε να συγκρατήσουν τον κ. Ερντογάν. Γράφεται άλλη μία μαύρη σελίδα στο Κυπριακό, χωρίς αποτελεσματική αντίδραση. Η ελληνική κυβέρνηση διερεύνησε όντως τις δυνατότητες προσωπικής παρέμβασης του κ. Τζο Μπάιντεν, ο οποίος είναι ο μόνος Αμερικανός πρόεδρος των τελευταίων δεκαετιών με πολυετή γνώση του Κυπριακού και προσωπική ανάμειξη σε παλαιότερους χειρισμούς. Το κύριο συμπέρασμα, όμως, είναι ότι ο κ. Μπάιντεν -εκτός συγκλονιστικού απροόπτου- δεν θα καταφέρει να συνετίσει τον Τούρκο ομόλογό του. Ενδεχομένως να αποτρέψει ορισμένες ακραίες τουρκικές ενέργειες, αλλά όχι τον πυρήνα των σχεδίων της Αγκυρας.\nΚαλά πληροφορημένες πηγές αναφέρουν ότι ο Λευκός Οίκος θα υψώσει τους τόνους και θα παρέμβει αποφασιστικά στην Αγκυρα (άγνωστο, βέβαια, αν θα εισακουστεί) μόνο στην περίπτωση που ο κ. Μπάιντεν πειστεί σχετικά από ισχυρά στελέχη του Δημοκρατικού Κόμματος ή άλλες προσωπικότητες στην Ουάσινγκτον. Διαφορετικά, ο πρόεδρος των ΗΠΑ θα ακολουθήσει την εισήγηση των υπηρεσιακών στελεχών του Στέιτ Ντιπάρτμεντ, του Πενταγώνου και του Εθνικού Συμβουλίου Ασφαλείας ότι δεν πρέπει να γίνουν αμερικανικές ενέργειες που θα ωθούσαν τον κ. Ερντογάν ακόμα πιο κοντά στη Μόσχα. Αλλωστε, από τις αρχές του έτους και σε αντίθεση με την υπεραισιοδοξία του Μεγάρου Μαξίμου περί προνομιακών σχέσεων Μητσοτάκη – Μπάιντεν, Αμερικανοί διπλωμάτες είχαν προβεί σε σαφείς προειδοποιήσεις. Τόνιζαν ότι οι συνθήκες δεν είναι κατάλληλες για μια νέα πρωτοβουλία ή διαπραγματεύσεις στο Κυπριακό, οπότε δεν χρειαζόταν ο κ. Μπάιντεν να ξοδέψει προσωπικό διπλωματικό κεφάλαιο άνευ λόγου. Πάντως, το παρήγορο στοιχείο είναι ότι -επίσημα και ανεπίσημα- η Ουάσινγκτον απορρίπτει κατηγορηματικά τις τουρκικές προτάσεις περί δύο κρατών, επιβεβαιώνοντας την προσήλωσή της στα ψηφίσματα του ΟΗΕ για τη συγκρότηση διζωνικής, δικοινοτικής ομοσπονδίας. Η ίδια θέση γίνεται σεβαστή ακόμα και από όσους Αμερικανούς διπλωμάτες στην πρεσβεία της Λευκωσίας (και όχι της Αθήνας) εκφράζονται κυνικά, κρίνοντας πως -ό,τι κι αν κάνει ο κ. Ερντογάν στις 20 Ιουλίου- η ελληνική πλευρά δεν έχει πραγματική βούληση δυναμικής αντίδρασης.\nΠρέπει, εξάλλου, να σημειωθεί ότι και η Βρετανία, που στις αρχές του έτους είχε εξοργίσει τα υπουργεία Εξωτερικών της Ελλάδας και της Κύπρου με διάφορες ιδέες παράκαμψης του πλαισίου του ΟΗΕ, αναγνωρίζει πλέον ότι η τουρκική εμμονή σε δύο κράτη δεν αποτελεί αφετηρία συζήτησης. Από την πλευρά της, η ηγεσία της Ευρωπαϊκής Ενωσης δεν θα υπερβεί τα συνήθη όρια φραστικής καταδίκης των όποιων ενεργειών του Τούρκου προέδρου. Στο διπλωματικό παρασκήνιο των Βρυξελλών έχουν ακουστεί διάφορα αντιφατικά σχόλια: από το ότι απλώς «η Τουρκία δεν θα πρέπει… να το παρακάνει» μέχρι και ότι «οι Κύπριοι δεν θα πρέπει να είναι υπερβολικοί στις αντιδράσεις τους».\nΤο στοιχείο διαφοροποίησης της τρέχουσας περιόδου από παλαιότερες κρίσεις του Κυπριακού είναι ότι η Αγκυρα βρίσκεται σε ανοιχτή γραμμή επικοινωνίας περισσότερο με την Ε.Ε. και λιγότερο με τις ΗΠΑ. Παρά τις αυτάρεσκες απόψεις αρκετών κυβερνητικών παραγόντων στην Αθήνα περί απομόνωσης του Τούρκου προέδρου, η αλήθεια είναι ότι τόσο ο κ. Ερντογάν όσο και αξιωματούχοι του στενού κύκλου του, με πρώτο τον σύμβουλο Ιμπ. Καλίν, συνομιλούν με την ηγεσία της Ε.Ε. επί πολλών θεμάτων. Το κυριότερο είναι το Μεταναστευτικό (και η σχετική οικονομική βοήθεια), ενώ γίνονται αναφορές στο Κυπριακό για το οποίο η τουρκική πλευρά δίνει -αναξιόπιστες- καθησυχαστικές διαβεβαιώσεις. Οι αξιωματούχοι της Ε.Ε. θεωρητικά εξετάζουν, σε περίπτωση ακραίων τουρκικών ενεργειών, την πιθανότητα ενεργοποίησης των όρων που είχαν τεθεί στο Ευρωπαϊκό Συμβούλιο του φετινού Μαρτίου. Ωστόσο, δεν υπάρχει αυτόματος μηχανισμός επιβολής μέτρων στην Τουρκία και θεωρείται δύσκολο να υπάρξει έκτακτη σύγκληση κορυφαίων οργάνων της Ε.Ε., ακόμα και αν το ζητούσαν επειγόντως η Ελλάδα και η Κύπρος.\nΤρύπιο το gov.gr!


xanthibasket: Ευχαριστήρια επιστολή προς γονείς.\nΕυχαριστήρια επιστολή προς γονείς.\nΓια την σχέση προπονητή παιδιών τα έχουμε πει πολλές φορές . Είναι μια δύσκολη σχέση που όμως βρίσκει είτε έτσι είτε αλλιώς σημεία συνεργασίας και προχωράει.\nΤο δύσκολο είναι η σχέση προπονητή γονιών. Το ξέρετε ότι είμαι της άποψης πως είναι μια τριμερής σχέση. Ο μικρός παίκτης πέρα από τον προπονητή που του μαθαίνει μπάσκετ και ίσως συμπεριφορά έχει και τον γονιό που είναι πάντα δίπλα του και όχι μόνο. Είναι το ταξί ο ταμίας το στήριγμα του παιδιού αλλά και της ίδιας της ομάδας. Η συμμετοχή του αναβαθμίζει το ίδιο το άθλημα αλλά παράλληλα ίσως να δημιουργεί προβλήματα. Ακόμη και έτσι ποτέ δεν πρέπει να παίρνονται αποφάσεις με μόνο γνώμονα πως εμείς τα ξέρουμε όλα είτε από τη μεριά του προπονητή -ομάδα είτε από τη μεριά του γονιού προπονητής κερκίδας. Αν ακούσει ο ένας τον άλλο κάτι καλό βγαίνει πάντα.\nΤο διάλογο το επινόησαν οι αρχαίοι ημών πρόγονοι δεν πρέπει να τον φοβόμαστε.\nΈτσι λοιπόν είναι ότι καλύτερο μια επιστολή ευχαριστήρια προς τους γονείς από τον προπονητή παιδικής ομάδας και συγκεκριμένα από τον προπονητή της παιδικής ομάδας της ΑΣΠΙΔΑΣ\nΈφτασε το τέλος των αγωνιστικών υποχρεώσεων της ομάδας. Ξεκίνησε σχεδόν ένα χρόνο πριν με την επιλογή των παικτών περίπου τέτοια εποχή το 2014. Για μια ακόμη φορά η ομάδα κατάφερε με πολύ προσπάθεια από τα παιδιά να φτάσει στην τελική φάση και να κλείσει την αγωνιστική σαιζόν με νίκη .\nΜαζί με τα παιδιά περάσαμε πολλές στιγμές .Είναι αλήθεια ότι παρόλο που είχαν φορτωμένο μαθητικό πρόγραμμα ήταν συνεπή στις σχεδόν καθημερινές προπονήσεις και στα παιχνίδια που ακολουθούσαν. Τα έβγαλα πέρα με συνέπεια και ωριμότητα που διακρίνει κανείς σε μεγαλύτερες ηλικίες. Η ενασχόλησή τους με το μπάσκετ πέρα από την σωματική αθλητική βελτίωση είναι ξεκάθαρο ότι τους βελτίωσε και θα τους βελτιώνει όσο θα ασχολούνται σαν άτομα και αυριανούς πολίτες της χώρας.\nΕίναι φανερό ότι αυτά τα παιδιά έχουν και την ανάλογη υποδομή και υποστήριξη από τον στενό οικογενειακό περιβάλλον τους. Και εδώ είναι που θέλω να σταθώ .\nΜπορεί να είναι σημαντικό να έχεις όλα τα εφόδια για να στήσεις μια ομάδα αλλά χωρίς την αρωγή και την συμπαράσταση με κάθε μέσο και ανάλογα την δυνατότητα του καθενός στην δύσκολη εποχή που ζούμε δεν θα υπήρχαν τα σημερινά αποτελέσματα.\nΕίμαι τρία χρόνια προπονητής στην ομάδα και θέλω να τονίσω χωρίς να μειώσω κανένα γονιό από προηγούμενα έτη ότι η συνολική λειτουργία και το επίπεδο συνεννόησης που υπήρχε μεταξύ μας ίσως ήταν το καλύτερο που συνάντησα. Το ξανατονίζω πως αυτό δεν σημαίνει σε καμία περίπτωση ότι είχα πρόβλημα με τους γονείς των παιδιών από τις προηγούμενες χρονιές αλλά επειδή θα πρέπει να επιβραβεύεται η άριστη σχέση φέτος πιστεύω ότι πλησιάσαμε το ιδανικό .\nΈνα μεγάλο ευχαριστώ στον καθένα προσωπικά για την πολύτιμη βοήθεια που παρείχε και για μένα δεν μετριέται η βοήθεια ανάλογα με το ύψος της αλλά με το ποσοστό διάθεσης που υπήρχε να βοηθήσει ο καθένας όπως μπορεί. Σε ότι και να ζήτησα πάντα είχα την βοήθεια των γονιών χωρίς να υπάρχει παραμικρή υποψία γκρίνιας. Και πως μπορεί να συμβεί αυτό όταν σκοπός όλων μας ήταν το κοινό καλό των παιδιών . Πιστεύω ότι εάν λειτουργούμε σε αυτά τα πλαίσια θα κερδίζουμε όλοι και κυρίως τα παιδιά μας γιατί τα νιώθω σαν δικά μου . Κύριοι εύχομαι να συνεχίσετε να είστε δίπλα στα παιδιά σας και στους ανθρώπους που εμπιστευθήκατε να μάθουμε τα παιδιά σας ότι και να είναι αυτό .Σας ευχαριστώ για την άψογη ειλικρινή συνεργασία σας.\nΜε τιμή Χρήστος Βαχαρίδης\nΠροπονητής παιδικής ομάδας ΑΣΠΙΔΑ- ΞΑΝΘΗΣ


Μετά το World Party έμειναν 'Στο Δρόμο' | Keratsini Voice\nΤο Word Party τελείωσε, το βασικό δίδυμο χώρισε, όμως ο Γιώργος Μαυρίδης επιστρέφει στην τηλεόραση του Alpha με νέα εκπομπή.\nΗ παρέα από τη Θεσσαλονίκη γύρισε τα τελευταία χρόνια όλο τον κόσμο σε ένα extreme sports ταξιδιωτικό οδηγό, που κέρδισε το κοινό και απέκτησε δεκάδες φανατικούς τηλεθεατές. Η φετινή χρονιά βρίσκει έναν από τους πρωτεργάτες του Word Party στον Άγιο Δομίνικο, σε ρόλο host για το γνωστό στο ελληνικό κοινό reality "Survivor".\nΤο τέλος της εκπομπής του Alpha συνοδεύτηκε από σειρά ειδήσεων που ήθελαν τους Σάκη Τανιμανίδη και Γιώργο Μαυρίδη στα μαχαίρια. Σε κάθε περίπτωση, ο Τανιμανίδης φεύγει, ο Μαυρίδης, αλλά και ο Γιώργος Λέντζας που συνόδευε το δίδυμο στα ταξίδια σε όλα τα μήκη και πλάτη της υφηλίου, μένουν. Και κάπως έτσι το κανάλι της Κάντζας παρουσιάζει την εκπομπή "Στο δρόμο".\nΤο concept παρόμοιο, αν και σαφώς λιγότερο φιλόδοξο, τουλάχιστον σε ό, τι αφορά στους προορισμούς. Οι δύο άνδρες, συνοδευόμενοι από την αγαπημένη τους Μόλυ, το σκυλάκι τους, μένουνε Ελλάδα. Αγοράζουν ένα μεταχειρισμένο βαν, το ανακατασκευάζουν και βγαίνουν στο δρόμο για να ξεκινήσουν ένα road trip στην Ελλάδα. Σκοπός τους να πραγματοποιήσουν όσες περισσότερες επιθυμίες έχουν συμπεριλάβει στη λίστα τους.


1 Μαΐου 2020 • Posted under: Cinenews, ΠΟΛΙΤΙΣΜΟΣ\tby thpapan\nΤην Παρασκευή 1η Μαΐου, η παράσταση της Αργυρώς Χιώτη και των Vasistas μας καλεί σ’ ένα πνευματικό road trip με οδηγό τον Δάντη, καθώς η «Θεία Κωμωδία» του κάνει live premiere στις 21:00. Η παράσταση περιγράφει ένα ταξίδι προς το φως, που αρχίζει τον Απρίλιο του 1300. 720 χρόνια μετά, έρχεται στις οθόνες μας.\nΈως τις 6 Μαΐου, το κοινό μπορεί να παρακολουθήσει τις διαπολιτισμικές «Τρωάδες» του Ευριπίδη από το Αρχαίο Θέατρο των Δελφών, με τη μοναδική ματιά του Θεόδωρου Τερζόπουλου. Το ίδιο βράδυ, το Ίδρυμα Ωνάση προτείνει μια διαφορετική ταινία, το ντοκιμαντέρ της Μαρίνας Δανέζη, «Σωματείο Ρακοσυλλεκτών», για τους ανθρώπους με διαφορετικές κουλτούρες, καταγωγές, θρησκείες, που συνυπάρχουν αρμονικά. Το ντοκιμαντέρ παραχωρήθηκε από τη σκηνοθέτρια στο ψηφιακό κανάλι και θα προβληθεί σε live YouTube πρεμιέρα στις 21:00 το βράδυ.\nΗ ΡΟΚ ΖΩΝΗ είδε το “Mindhunter season 2” και έχει… κάτι να πει!\nΑυτή την Παρασκευή 23 Αυγούστου στην δική μας εκδοχή της ΡΟΚ ΖΩΝΗΣ, ανάμεσα στα άλλα…


697 400 26 62 – 210 20 20 222 – Υπηρεσίες - ΑΠΟΦΡΑΞΕΙΣ ΑΘΗΝΑ ΑΝΤΩΝΙΟΥ\n697 400 26 62 – 210 20 20 222 – Υπηρεσίες\n210.20 20 222\nΈχοντας πολυετή εμπειρία και τεχνικές γνώσεις, η Αποφράξεις Αντωνίου παρέχει υψηλής ποιότητας υπηρεσίες αποφράξεων εδώ και πάνω από 30 χρόνια.\nΕξυπηρετεί πλήθος πελατών σε όλη την Αττική, προσφέροντας υπηρεσίες για αποφράξεις, απολυμάνσεις, συντηρήσεις και καθαρισμούς αποχετεύσεων σε:\nΑποφράξεις Απολυμάνσεις Μονοκατοικιών\nΑποφράξεις Απολυμάνσεις Νοσοκομείων\nΑποφράξεις Απολυμάνσεις Εργοστασίων και Βιοτεχνιών\nΜήπως στην επιφάνεια του νεροχύτη σας έχει σχηματιστεί λιμνούλα με νερά που δεν απορροφώνται στις σωληνώσεις σας; Μήπως οι σωληνώσεις του χώρου σας είναι βουλωμένες;\nΌποιο και να είναι το πρόβλημα που αντιμετωπίζετε, εμείς θα αναλάβουμε να σας βγάλουμε από τη δύσκολη θέση, προσφέροντάς σας ποιοτικές υπηρεσίες που αφορούν τις αποφράξεις αποχετεύσεων, καθαρισμούς αγωγών, αποφράξεις και πλύσιμο στεγανών εξυπηρετώντας οικιακούς και επαγγελματικούς χώρους σε όλη την Αττική.\nΟι υδραυλικοί Αθήνα που διαθέτουμε παρέχουν υπηρεσίες 24 ώρες το 24ωρο σε όλη την Αθήνα και σε όλο το λεκανοπέδιο της Αττικής.\nΤα τελευταία χρόνια οι κάτοικοι του Λεκανοπεδίου Αττικής, πλήττονται από πλημμύρες που οφείλονται είτε στα καιρικά φαινόμενα, είτε σε κάποια βλάβη της αποχέτευσης.\nΟμάδα τεχνικών της εταιρείας Αποφράξεις Αντωνίου, έρχεται άμεσα στο χώρο σας με τον απαραίτητο εξοπλισμό, για να αναλάβει την άντληση υδάτων και τον καθαρισμό του χώρου σας, ώστε να μη βρεθείτε ξανά στην ίδια θέση.\nΤο έμπειρο προσωπικό μας, έχοντας στη διάθεσή του τελευταίας τεχνολογίας εξοπλισμό, μπορεί να επιλύσει κάθε πρόβλημα απόφραξης που αντιμετωπίζετε.\nΔιαθέτουν ειδικές κάμερες, με τις οποίες μπορούν να διαγνώσουν κάθε πρόβλημα που υπάρχει στις σωληνώσεις του κτιρίου σας και το ακριβές σημείο βλάβης, ώστε να επέμβουν άμεσα.\nΕίτε πρόκειται για κάποιο φράξιμο, είτε για σπάσιμο, η φθορά θα αποκατασταθεί και η έλευση του νερού θα γίνεται κανονικά.\nΗ εταιρεία μας αναλαμβάνει τον τακτικό καθαρισμό του αποχετευτικού σας συστήματος για να προλάβει κάθε πιθανή ζημιά σε αυτό.\nΜπορείτε να επιλέξετε το συμβόλαιο συντήρησης που ταιριάζει στις ανάγκες της αποχέτευσής σας, ανάμεσα σε μηνιαία εξάμηνη και ετήσια βάση.\nΓια να σας ευχαριστήσουμε, στην περίπτωση που επιλέξετε την ετήσια συνδρομή, σας κάνουμε έναν καθαρισμό αποχέτευσης ΔΩΡΟ.\nΟι απολυμάνσεις είναι απαραίτητες για ένα υγιές περιβάλλον σε κάθε χώρο. Οι Αποφράξεις Αντωνίου είναι δίπλα σας και σε αυτήν την περίπτωση παρέχοντας σε κάθε ενδιαφερόμενο, υψηλού επιπέδου υπηρεσίες για απολυμάνσεις σε κάθε οικιακό και επαγγελματικό χώρο στην Αττική.\nΗ εταιρεία μας δίνει λύσεις σε κάθε χώρο που έχει προσβληθεί από έντομα, τρωκτικά και άλλους ανεπιθύμητους επισκέπτες, με απεντομώσεις στην Αθήνα.\nΣε αυτά τα πλαίσια, χρησιμοποιούνται ειδικά φαρμακευτικά σκευάσματα, τα οποία έχουν εγκριθεί από το Υπουργείο Αγροτικής Ανάπτυξης και δεν επηρεάζουν τον άνθρωπο.


Εν ώρα καθήκοντος… Mια ακόμα Ελληνική ψυχή χάθηκε υπερασπιζόμενη την Πατρίδα | Hellasjournal.com\nFIR ΑθηνώνΣκύροςΕλληνική Πολεμική ΑεροπορίαΈλληνες πιλότοιΓεώργιος Μπαλταδώρος\nΕν ώρα καθήκοντος… Mια ακόμα Ελληνική ψυχή χάθηκε υπερασπιζόμενη την Πατρίδα\nΣτρατιωτικό άγημα συνοδεύει τη σορό του σμηναγού Γιώργου Μπαλταδώρου, που έχασε τη ζωή του στη συντριβή του Mirage 2000-5 ανοιχτά της Σκύρου, στην τελευταία του κατοικία στο Μορφοβούνι Καρδίτσας, Σάββατο 14 Απριλίου 2018. ΑΠΕ-ΜΠΕ, ΧΑΣΙΑΛΗΣ ΒΑΪΟΣ\nΟι Τούρκοι αποχαιρετούν το 2020 καταδιωκόμενοι από Ελληνικά μαχητικά\nΑυτή είναι η αλήθεια: Αναγνώρισαν, αναχαίτισαν και εξεδίωξαν από το FIR Αθηνών τα τουρκικά μαχητικά…\nΠοιος διάλογος; Οι παραβιάσεις στο Αιγαίο είναι το δείγμα πως η Άγκυρα επιθυμεί την ένταση\nΔε χρειάζονται παρά μερικά κλάσματα του δευτερολέπτου για να γίνει το κακό, να χάσεις την αίσθηση του χώρου και του χρόνου και μαζί να χαθείς κι εσύ. Να χαθείς υπηρετώντας την Πατρίδα.\nΠανελλήνια συγκίνηση έχε προκαλέσει ο θάνατος του σμηναγού της Ελληνικής Πολεμικής Αεροπορίας, Γεωργίου Μπαλταδώρου, ιπτάμενου του Mirage 2000 – 5 που συνετρίβη χθες στη θαλάσσια περιοχή ανοιχτά της Σκύρου. Το εν λόγω Mirage ήταν ζεύγος με άλλο ένα∙ από κοινού, λοιπόν, απογειώθηκαν από το 135 Σμηναρχία Μάχης Σκύρου προκειμένου να αναχαιτίσουν τουρκικά μαχητικά που παραβίαζαν τον εθνικό εναέριο χώρο μας. Τελικά, η αναχαίτιση δεν κρίθηκε αναγκαία, αφού τα ραντάρ των γειτόνων εμφάνισαν τα ελληνικά μαχητικά που είχαν απογειωθεί, οπότε οι Τούρκοι πιλότοι άλλαξαν πορεία και βγήκαν από τον FIR Αθηνών.\nΕπιστρέφοντας στη βάση τους και οι Έλληνες πιλότοι, το μαχητικό που πετούσε ο Γεώργιος Μπαλταδώρος έπεσε στη θάλασσα. Και κάπου εδώ η Άτροπος αποφάσισε να «κόψει το νήμα» του σμηναγού. Το έτερο Mirage ανέφερε το περιστατικό και έλαβε εντολές να αλλάξει πορεία.\nΠολλά τα ερωτηματικά σχετικά με αυτό το περιστατικό, με βασικότερο όλων το γιατί ένας έμπειρος χειριστής, με πολλές ώρες πτήσεως στην πλάτη του, να συναντήσει ένα τέτοιο τέλος. Η επικρατέστερη άποψη σχετίζεται με την πυκνή νέφωση στην περιοχή και το αποκαλούμενο «βέρτιγκο», δηλαδή τον «χωρικό αποπροσανατολισμό».\nΣύμφωνα με ειδήμονες, το φαινόμενο αυτό παρατηρείται σε έναν ιπτάμενο όταν το αεροσκάφος πραγματοποιεί απότομες στροφές με μεγάλη ταχύτητα, ή σε περιπτώσεις πυκνής νέφωσης, όπου η ορατότητα είναι χαμηλή. Πρόκειται για μία παραίσθηση όπου ο ιπτάμενος έχει λανθασμένη αντίληψη της κατεύθυνσης ή του ύψους που ίπταται, δε συνειδητοποιεί πού ακριβώς βρίσκεται το αεροσκάφος. Σε μία τέτοια περίπτωση, ο πιλότος δεν εμπιστεύεται τα όργανα του πιλοτηρίου, αλλά την κρίση και τις αισθήσεις του, που αντιβαίνουν στις ενδείξεις των πρώτων.\nΑν και τα όργανα αντικατοπτρίζουν την πραγματικότητα, ο πιλότος τα αμφισβητεί διότι τα ακουστικά και οπτικά ερεθίσματα που δέχεται κατά τη διάρκεια της πτήσης, κατά την κρίση του δε συνάδουν με το κέντρο ελέγχου, αφενός, και αφετέρου οι ίδιες του οι αισθήσεις του «στέλνουν» αντιφατικά μηνύματα. Τη δεδομένη στιγμή, η ένταση που βιώνει είναι μεγάλη, με εύλογη απόρροια να χαθεί ο έλεγχος σε αρκετές των περιπτώσεων.\nΗ άλλη άποψη αφορά τυχόν βλάβη που ίσως δεν είχε παρατηρηθεί στο Mirage, βλάβη που οδήγησε τον άτυχο σμηναγό σε θάνατο. Η υπόθεση θα διαλευκανθεί (ότ)αν βρεθεί το «μαύρο κουτί» του αεροσκάφους, το οποίο θα μαρτυρήσει αν το δυστυχές συμβάν αποδίδεται σε βλάβη του αεροσκάφους ή στη συγκυρία που επηρέασε τους χειρισμούς του σμηναγού.\nΟ Γεώργιος Μπαλταδώρος, ωστόσο, δεν ήταν απλά ένας σμηναγός∙ ήταν και σύζυγος και πατέρας δύο ανήλικων τέκνων. Την «υιοθεσία» των δύο αυτών παιδιών αποφάσισε η Βουλή με προτροπή του Νίκου Βούτση, εφαρμόζοντας τη ληφθείσα το 2010 απόφαση, περί «υιοθεσίας των ανήλικων τέκνων των πεσόντων εν ώρα καθήκοντος».\nΑυτό έμπρακτα συνεπάγεται την οικονομική στήριξη της οικογενείας του εκλιπόντος, καθώς θα καταβάλλεται ένα χρηματικό ποσό ετησίως έως την ενηλικίωσή τους, κι αν σπουδάσουν, έως τη συμπλήρωση του 25ου έτους της ηλικίας τους. Μια τέτοια κίνηση είναι το λιγότερο που δύναται να προσφέρει το ελληνικό κράτος για να εκφράσει τη συμπόνια του, αλλά και τη στήριξή του στην οικογένεια του πεσόντος.\nΌπως και να’ χει, μια ακόμα Ελληνική ψυχή χάθηκε υπερασπιζόμενη την Πατρίδα, την ελληνική γη, η ιερότητα της οποίας έχει από αιώνες βαφεί και σφραγιστεί με το αίμα των προγόνων μας.


Η Οδύσσεια ενός Λαρισαίου φοιτητή για μεταγραφή από τη Ρόδο στο Βόλο: Η απώλεια του πατέρα του και τα οικονομικά προβλήματα – mouzakinews.gr\nΗ Οδύσσεια ενός Λαρισαίου φοιτητή για μεταγραφή από τη Ρόδο στο Βόλο: Η απώλεια του πατέρα του και τα οικονομικά προβλήματα\nΣε πραγματική “Οδύσσεια” εξελίσσεται η προσπάθεια που καταβάλλει ένας Λαρισαίος φοιτητής να μετεγγραφεί στον γειτονικό Βόλο από το νησί της Ρόδου, όπου βρίσκεται η σχολή στην οποία πέρασε μέσω Πανελληνίων Εξετάσεων.\nΟ 21χρονος πλέον Ε.Τ., αρχικά είχε περάσει στη Σχολή Ψηφιακών Μέσων Επικοινωνίας στην Καστοριά. Με το ξεκίνημα των σπουδών του ωστόσο, χάνει τον πατέρα του, ο οποίοs πέρασε μεγάλη περιπέτεια με τον καρκίνο.\nΑποφασίζει να ξαναδώσει εξετάσεις, αφού πρώτα συνεννοήθηκε με τους καθηγητές του φροντιστηρίου του. Αρχίζει τη δεύτερη προσπάθειά του τον Σεπτέμβρη του 2019. Η οικονομική κατάσταση της οικογένειας από τότε δεν είναι καλή. Είναι χαρακτηριστικό πως στη μητέρα του δόθηκαν 345 ευρώ προσωρινή σύνταξη χηρείας η οποία εκ των υστέρων ελαττώθηκε στα 218 ευρώ.\nΤον Μάρτιο του 2020 δηλώνει συμμετοχή ηλεκτρονικά στις Πανελλαδικές και τον Ιούνιο δίνει εξετάσεις. Τον Σεπτέμβρη του 2020 βγαίνουν τα αποτελέσματα και περνάει στο τμήμα Προσχολικής Αγωγής και Εκπαιδευτικού Σχεδιασμού στη Ρόδο. Το ετήσιο εισόδημα της οικογένειας όμως, μόλις που ξεπερνάει τις 7.000 ευρώ και όλα δείχνουν πως δεν μπορεί να ταξιδέψει στο νησί, γιατί τα οικονομικά προβλήματα πίσω στη βάση του είναι μεγάλα. Αποφασίζει να ζητήσει μετεγγραφή στον Βόλο. Επικοινωνεί με το γειτονικό Πανεπιστήμιο και του λένε πως είναι ζήτημα του Υπουργείου Παιδείας.\nΟ ίδιος έχει καταθέσει τρεις αιτήσει μέχρι στιγμής στο Υπουργείο, αλλά και οι τρεις έχουν απορριφθεί. Οι δύο τελευταίες μάλιστα, στις οποίες ζητούσε κατ’ εξαίρεση μετεγγραφή, απορρίφθηκαν διότι σύμφωνα με το Υπουργείο, όπως περιγράφει στην “Ε” ο ίδιος, “οι επικαλούμενοι λόγοι δεν στοιχειοθετούν εξαιρετική περίπτωση κατ’ εξαίρεση, μετεγγραφή, σε διαφορετικό τόπο από αυτόν της μόνιμης κατοικίας της οικογενειακής εστίας”.\nΕπί της ουσίας δηλαδή θα γινόταν αποδεκτή αν ο ίδιος ήταν κάτοικος Βόλου ή εάν υπήρχε αντίστοιχη σχολή στη Λάρισα. Ισχυρίζεται μάλιστα πως τηρεί το ελάχιστο όριο εισαγωγής σε μόρια για να πάρει τη μετεγγραφή.\nΌλο αυτό το διάστημα, ενώ προσπαθεί να ρυθμίσει το θέμα της σχολής, εργάζεται καθημερινά για να ανταπεξέλθει στις οικονομικές απαιτήσεις του σπιτιού στο οποίο πλέον βρίσκεται μόνο ο ίδιος με τη μητέρα χωρίς να έχουν από πουθενά βοήθεια.\nΠηγή: onlarissa.gr / Ελευθερία\nΑνταρκτική: Αποκολλήθηκε το μεγαλύτερο παγόβουνο στον κόσμο - Πιο μεγάλο από την Εύβοια


Τραγωδία στο Καβούρι, όταν 47χρονος επιχειρηματίας έχασε τη ζωή του μετά από καβγά που είχε με έναν 26χρονο, γόνο πολύ γνωστής επιχειρηματικής οικογένειας, σε συγκρότημα κατοικιών.\nΈκρηξη σε μπαρ στο Καβούρι τα ξημερώματα\nΤο συμβάν σημειώθηκε πριν λίγες μέρες και σύμφωνα με όσα έχουν γίνει γνωστά οι δύο άνδρες λογομάχησαν έντονα και ο 26χρονος χτύπησε τον 47χρονο. Στον 47χρονο δόθηκαν οι πρώτες βοήθειες αλλά αρνήθηκε να μεταφερθεί στο νοσοκομείο.\nΕπέστρεψε στο συγκρότημα κατοικιών όπου διέμενε και εντοπίστηκε νεκρός από τον φύλακα του συγκροτήματος μετά από κάποιες ώρες. Στο πλαίσιο του αυτοφώρου αναζητήθηκε ο 26χρονος ο οποίος, όπως μεταδίδει η ΕΡΤ, εμφανίστηκε χθες στις Αρχές.\nΟ 26χρονος θα παραμείνει το Σαββατοκύριακο στα κρατητήρια και τη Δευτέρα αναμένεται να οδηγηθεί στην Ευελπίδων για να απολογηθεί.\nΣε βάρος του σχηματίστηκε δικογραφία για θανατηφόρα σωματική βλάβη, ενώ αναμένονται τα αποτελέσματα της ιατροδικαστικής έκθεσης.


Bookstars :: Κανόνες για μπαμπάδες - Muller Treion\nΣυγγραφέας : Muller Treion\nΈνα πολύτιμο βοήθημα για όλους τους μπαμπάδες.\nΤο βιβλίο "Κανόνες για μπαμπάδες" είναι ένας πλήρης οδηγός με όλα όσα χρειάζεται ένας καταπληκτικός μπαμπάς για να τα βγάζει πέρα με τις μικρές και μεγάλες προκλήσεις της καθημερινότητας.\n- Θα μάθετε πώς να επικοινωνείτε με τα παιδιά σας.\n- Θα ανακαλύψετε τα μη και τα πρέπει της πειθαρχίας.\n- Θα ξέρετε τι να περιμένετε σε κάθε κατάσταση.\n- Και θα είστε σε θέση να καταλαβαίνετε τις ίδιες σας τις αντιδράσεις.


Λόγια καρδιάς για την απώλεια του αγαπημένου μας Κωνσταντίνου Πετσούκη | Ράδιο Λέχοβο 97,1Ράδιο Λέχοβο 97,1\n509 τα νέα κρούσματα 3 στην ΠΕ Φλώρινας ,15 στην ΠΕ Κοζάνης και 293 οι διασωληνωμένοι συμπολίτες μας\nΙανουάριος 21, 2021 Ράδιο Λέχοβο Τοπικά, Υγεία No comments\nΛΟΓΙΑ ΚΑΡΔΙΑΣ ΓΙΑ ΤΗΝ ΑΠΩΛΕΙΑ ΤΟΥ ΑΓΑΠΗΜΕΝΟΥ ΜΑΣ ΝΟΣΗΛΕΥΤΗ ΠΕΤΣΟΥΚΗ ΚΩΝΣΤΑΝΤΙΝΟΥ\nΆραγε υπάρχουν λέξεις, λόγια για να εκφράσω τα συναισθήματα της Νοσηλευτικής Υπηρεσίας , τον πόνο, τη συντριβή, για την απώλεια του «ακριβού μας» Κωνσταντίνου; Υπάρχουν λέξεις να εκφράσω τη «σεμνή» υπερηφάνειά μας για την ανιδιοτελή προσφορά του στον άρρωστο συνάνθρωπο; Πάνω στην προσφορά και στο καθήκον «λαβώθηκες» αγαπημένε μας ήρωα Κωνσταντίνε.\nΉμασταν σίγουροι ότι θα βγεις νικητής, γιατί ήσουν αθλητής , γιατί ήσουν χορτοφάγος, γιατί ήσουν εκλεκτός του Θεού και γιατί σ’ αγαπούσαν πολλοί και προσευχόντουσαν για σένα. Φεύ, απατηθήκαμε! Ο Κύριος σε είχε επιλέξει να ομορφύνεις την παρέα των αγγέλων. Δεν ήσουν πλέον για τα απλά…ήσουν για τα ανώτερα , τα ουράνια. Μας συνέτριψες, μας πόνεσες, κλάψαμε, μείναμε βουβοί. Δεν μπορούμε να σε βγάλουμε ούτε μια στιγμή από τη ματιά μας, είσαι παντού! Στο χειρουργείο, στη χειρουργική, στα εξωτερικά, μάχιμος, αγωνιστικός. Είσαι αθάνατος , Κωνσταντίνε μας. Πεθαίνουν αυτοί που δεν τους θυμούνται, που δεν έχουν ν’ αφήσουν πίσω τους προσφορά, αγάπη, υπόδειγμα!


Αποθεραπεία με χαμόγελα | Onsports.gr\nhome ΠοδόσφαιροSuper LeagueΑποθεραπεία με χαμόγελα Κοινοποιήστε\nΑποθεραπεία με χαμόγελα\tΣυντάκτης: Onsports Team\nΔημοσίευση: Δευτέρα, 04 Απριλίου 2011 13.08\nΣαφώς ικανοποιημένοι από τη νίκη σε βάρος του Ηρακλή, προπονήθηκαν το πρωί της Δευτέρας (04/04) οι ποδοσφαιριστές του Εργοτέλη.\tΑποθεραπεία περιελάμβανε το σημερινό (04/04) πρόγραμμα του Εργοτέλη για τους ποδοσφαιριστές που ξεκίνησαν στο Κυριακάτικο (03/04) παιχνίδι με τον Ηρακλή στο Παγκρήτιο στάδιο. Οι υπόλοιποι παίκτες έκαναν ασκήσεις πίεσης με μπάλα σε μικρούς χώρους. Ατομικό πρόγραμμα ακολούθησε και πάλι ο Δημήτρης Ορφανός, ο οποίος έχει ενοχλήσεις στη γάμπα.\nΑύριο, Τρίτη (05/04) ο Νίκος Καραγεωργίου έχει δώσει ρεπό, ενώ την Τετάρτη (06/04) το πρόγραμμα περιλαμβάνει προπόνηση στις 11.00 το πρωί.\nΤέλος, στο παιχνίδι με τον Ηρακλή ωστόσο συμπλήρωσαν τέσσερις κίτρινες κάρτες οι Ντιέγκο Ρομάνο και Σίλβα Τζούνιορ και ο τεχνικός του Εργοτέλη θα αποφασίσει την Τρίτη (05/04) το πότε θα εκτίσουν την τιμωρία τους.\tΚατηγορία: Super League


POLYCHRONAKIS NIKOS - Aquazone Portal\nHappy Birthday POLYCHRONAKIS NIKOS!\nPOLYCHRONAKIS NIKOS replied to baggos777777's topic in Ενυδρεία μελών\nΤιμή μου φίλε.Σε ευχαριστώ.\nΩραίο ρε Βαγγέλη.Μπράβο πολλά μπράβο.\nPOLYCHRONAKIS NIKOS replied to mad23's topic in Ενυδρεία μελών\nΩραίο. Απλό και ωραίο ενυδρείο.\nPOLYCHRONAKIS NIKOS replied to baggos777777's topic in Κατασκευές DIY\nΠαρακαλώ. Άντε να δούμε κάτι καλό και καινούριο.\n2500Lt Reef By Polychronakis Nikos\nPOLYCHRONAKIS NIKOS replied to POLYCHRONAKIS NIKOS's topic in Ενυδρεία μελών\nΚαι εγώ Βαγγέλη κάνω αλλαγές από θάλασσα σχεδόν πέντε χρόνια και συνεχίζω ακόμη. Η στραβή μια φορά μου έτυχε.\nΗ καραντίνα λοιπόν λειτούργησε άψογα και λειτουργεί. Το πρόβλημα το εντόπισα και όχι μόνο εγώ. Μετά που έριξαν στη Μεσόγειο τα χημικά της Συρίας στις θάλασσες μας υπήρχε θέμα. Όσοι χομπίστες κάναμε αλλαγή νερού τη συγκεκριμένη μέρα είχαμε το ίδιο πρόβλημα. Τέλος πάντων τώρα όλα καλά. Ο επόμενος ύφαλος θα είναι αρκετά μεγάλος και δυνατός. Τα κρύσταλλα έχουν κοπεί και μου κλείνουν το μάτι...,\nΚαλησπέρα παιδιά και ευχαριστώ για το ενδιαφέρον. Το ενυδρείο υπάρχει ακόμα με αρκετά ψάρια τα οποία έχουν μεγαλώσει αρκετά πλέον. Τα κοράλια δυστυχώς δεν. Μετά απο αλλαγή νερού χάθηκαν όλα σιγά σιγά μαζί με ελάχιστα ευτυχώς ψάρια. Προς το παρών το αφήνω έτσι μέχρι το Μάρτιο όπου και τη θέση του παρόντος ενυδρείου θα πάρει ενα άλλο νέο και αυτό θα στολίζει το επόμενο καλοκαίρι τη ρεσεπσιον ενός ξενοδοχείου.\nPOLYCHRONAKIS NIKOS replied to Ikarus's topic in Ενυδρεία μελών\nΜπράβο Νίκο που μας το έδειξες.\nΌσοι το είδαν απο κοντά είναι τυχεροί γιατί γνώρισαν το Χρήστο,αλλά και το Δημήτρη.\nΆντε τώρα δείξε μας και το δικό σου.\nΣίγουρα και σε λειτουργία θα είναι το ίδιο αλλά μόλις ειμαι έτοιμος σωματικά και πείσω και τη γυναίκα θα προχωρήσω. Προς το παρών συμβιβάζομαι με μερικά ψαράκια ακόμη. Θα τα παρουσιάσω το συντομότερο δυνατόν.\nΤο ενυδρείο παιδιά είναι στάσιμο. Απο κοράλλια σταθερά προς τον πλήρη αφανισμό σε αντίθεση με τα ψάρια που έχω βάλει αρκετά ακόμη μερικά απο τα οποία είναι και λίγο απαγορευτικά για Ριφ. Έχουν μπει trigger,puffer και πεταλούδες και σειρά τώρα έχουν και κάποια αγγελόψαρα. Οι σκέψεις πάντως είναι πολλές για το μέλλον του ενυδρείου μου. Απο τη μια σκέφτομαι ποτέ θα μπω μέσα να αρχίσω την αφαίρεση κάποιων πόλων κοραλιων και απο την άλλη σκέφτομαι να κάνω την υπέρβαση για ενα άλλο ενυδρείο αρκετά μεγαλύτερο...\nPOLYCHRONAKIS NIKOS replied to niknik's topic in Ενυδρεία μελών\nΜπράβο φίλε μπράβο.\nPOLYCHRONAKIS NIKOS replied to TAN's topic in Ενυδρεία μελών\nΚαλό Θανάση.KEEP REEFING. Εγώ δε θα σχολιάσω το ενυδρείο αλλά το ότι υπάρχουν ακόμα χομπίστες της παλιάς γενειάς που προσπαθούν ακόμα.


Σε νέες ημερομηνίες θα κάνουν πρεμιέρα τα "Mortal Kombat" και "Tom & Jerry"\nΆλλες δύο υβριδικές κυκλοφορίες.\nPosted 15/12/2020 11:28 πμ.\nΗ Warner Bros. ανακοίνωσε νέες ημερομηνίες κυκλοφορίας για το κινηματογραφικό "Mortal Kombat" και το νέο "Tom & Jerry".\nΤο "Mortal Kombat" θα κυκλοφορήσει την Τετάρτη 16 Απριλίου 2021 σε κινηματογράφους -και μόνο στις ΗΠΑ- και στο HBO Max την ίδια μέρα. Η Warner Bros. έδωσε επίσης στη δημοσιότητα μία νέα αφίσα και λογότυπο για την ταινία. Δείτε τα παρακάτω:\nΝέο λογότυπο και αφίσα για την επερχόμενη live-action "Mortal Kombat" ταινία.\nΤην ίδια στιγμή, το "Tom & Jerry" έρχεται μία εβδομάδα πιο νωρίς, στις 26 Φεβρουαρίου. Αυτό μάλλον οφείλεται στο ότι η Disney ανακοίνωσε τη νέα ταινία κινουμένων σχεδίων της, το "Raya and the Last Dragon", για τις 5 Μαρτίου, και θα ανταγωνιζόταν το "Tom & Jerry". Προς το παρόν, η εταιρεία δεν έχει ανακοινώσει τις διεθνείς ημερομηνίες κυκλοφορίας για καμία από τις δύο ταινίες.\nΗ Warner Bros. ανακοίνωσε πριν λίγο καιρό ότι ολόκληρος ο κατάλογός της για το 2021 θα κυκλοφορήσει ταυτόχρονα σε κινηματογράφους και στο HBO Max με τους σκηνοθέτες Christopher Nolan και Denis Villeneuve να κατακρίνουν αυτή την κίνηση. Ο Villeneuve σκηνοθέτησε το "Dune", μία από τις ταινίες που θα κυκλοφορήσει και στο HBO Max, και έγραψε μία δήλωση για το Variety με την οποία εκφράζει τη δυσαρέσκειά του.\n"Η ομάδα μου και εγώ αφιερώσαμε περισσότερο από τρία χρόνια από τις ζωές μας για να κάνουμε [το 'Dune'] μία μοναδική εμπειρία για τη μεγάλη οθόνη. Η εικόνα και ο ήχος της ταινίας μας σχεδιάστηκαν λεπτομερώς για να προβληθεί στους κινηματογράφους. Μιλάω μόνο για μένα, αλλά συμπαραστέκομαι με τους άλλους δεκαέξι σκηνοθέτες που θα έχουν την ίδια μοίρα".\nΟ Villeneuve ανέφερε επίσης ότι δεν γνώριζε τα σχέδια της WarnerMedia εκ των προτέρων. Και όχι μόνο χρειάστηκε να το μάθει από τις ειδήσεις, αλλά είδε και εικόνες του "Dune" να χρησιμοποιούνται για να προωθήσουν την ανακοίνωση. Ένας από τους παραγωγούς του "Mortal Kombat" επίσης δήλωσε τον Νοέμβριο πως η ταινία δεν θα κυκλοφορήσει μέχρι να ανοίξουν περισσότεροι κινηματογράφοι.\nΓια περισσότερες πληροφορίες για το "Mortal Kombat", γνωρίστε το cast της επερχόμενης ταινίας παραπάνω και διαβάστε για τα fatalities της ταινίας που θα είναι πιστά στα παιχνίδια. Πριν μερικούς μήνες έλαβε και το "Tom & Jerry" ένα καινούργιο λογότυπο.


Τα πρωτόγνωρα στοιχεία της Άρσεναλ | FourFourTwo - Αναλύσεις & Arsenal | gazzetta.gr\nΚυριακή, 30 Οκτωβρίου 2016 - 17:16\nΤα πρωτόγνωρα στοιχεία της Άρσεναλ\nO Bobby Gardiner ήταν στο Stadium of Light και αναλύει με τη βοήθεια του Stats Zone την εντυπωσιακή νίκη των Κανονιέρηδων.\nΓια μια στιγμή έμοιαζε με μια καθόλα τυπική Άρσεναλ. Αφού κυριάρχησε στο πρώτο μέρος και έδειξε να μην πιέζεται στο ξεκίνημα του δευτέρου, ένα αξιοπερίεργο αμυντικό διάστημα από την ομάδα του Βενγκέρ κατέληξε με τον Τσεχ να ρίχνει στο χορτάρι τον Γουάτμορ και τον Ντεφόε να μην αστοχεί από την άσπρη βούλα.\nΜε δεδομένα τα γεγονότα του πρόσφατος παρελθόντος, είναι λογικό κανείς να σκεφτόταν ότι το ματς είχε ήδη τελειώσει και ότι τα επόμενα 35 λεπτά θα αναλώνονταν σε εκνευριστική προσπάθειες της Άρσεναλ να σώσει τους βαθμούς, με έναν τρόπο όπου όλοι οι παρατηρητές είχαν συνηθίσει. Το στερεότυπο που την θέλει να μην έχει plan b, έδειχνε προδιαγεγραμμένο.\nΠρόκειται για μια διάχυτη ιδέα που που δεν περικλείει μόνο τις αγωνιστικές εμφανίσεις της Άρσεναλ, αλλά και την ανάγκη ενίσχυσής της. Ο παλιός ισχυρισμός ότι ο σύλλογος χρειαζόταν έναν ακόμα επιθετικό ήταν βασισμένη στο ότι είχε ανάγκη μια διαφορετική επιλογή ή τακτική εναλλακτική για τον Ολιβιέ Ζιρού ως σκόρερ. Η απόκτηση του Λούκας Πέρεθ μοιάζει να αποτελεί την παραδοχή του Βενγκέρ, με τον Ισπανό επιθετικό να έρχεται από μια Ντεπορτίβο με διαφορετικό τακτικό σύστημα, έχοντας τις περισσότερες βαθιές μπαλιές στη Λα Λίγκα πέρυσι.\nΚαι παρόλα αυτά, όσο γρήγορα η παραπάνω αφήγηση «χάλασε» για την Άρσεναλ, αμέσως κατάφερε να γυρίσει τα πράγματα. Και το έκανε με παίκτες που ήταν όλοι, με εξαίρεση τον Μουστάφι, διαθέσιμοι την περσινή σεζόν, ενώ ο σωτήρας δεν ήταν άλλος από τον δυσφημισμένο Ζιρού.\nΜε Μπεγερίν ψευδοεξτρέμ\nΜια από τις πιο ενδιαφέρουσες τακτικές λειτουργίες αυτής της Άρσεναλ είναι ο διπλός ρόλος του Έκτορ Μπεγερίν ως full back και ψευδοεξτρέμ. Έχοντας την ταχύτητα σπρίντερ, ο 21χρονος Καταλανός μπορεί να κρατά εντυπωσιακά καλά ψηλά τη θέση του όταν η Άρσεναλ έχει την κατοχή και να πραγματοποιεί γρήγορες επιστροφές, διαβεβαιώνοντας ότι η πλευρά του δεν αποτελεί μεγάλη αμυντική αδυναμία όταν η κατοχή είναι στον αντίπαλο.\nΕίναι ένας ρόλος που μοιάζει αρκετά σε αυτόν του Ντάνι Άλβες στη Μπαρτσελόνα και δεν αποτελεί έκπληξη που το όνομά έχει συνδεθεί με επιστροφή στην Καταλονία α λα Σεσκ Φάμπρεγας. Ευτυχώς για τους οπαδούς της Άρσεναλ, ο Αρσέν Βενγκέρ πρόσφατα φρόντισε να δέσει τον Μπεγερίν για πάνω από τρία χρόνια, τονίζοντας πως: «Νομίζω ότι στη ζωή δεν χρειάζεται απαραίτητα να παίζεις εκεί που γεννήθηκες. Η σύγχρονη ζωή δεν είναι ακριβώς έτσι».\nTo πρώτο γκολ της Άρσεναλ είναι τυπικό για τα οφέλη του Μπεγερίν ως βοηθητικού εξτρέμ. Σε μια πανέμορφη κίνηση που έφερε 22 πάσες, οι οποίες αποτελούν ρεκόρ σε χτίσιμο επίθεσης που οδήγησε σε γκολ φέτος στην Πρέμιερ Λιγκ, ο Ισπανός έκανε τις 4 από αυτές. Η αρχική του υψηλή και πλάγια τοποθέτηση επέτρεψε στον Όξλεϊντ-Τσάμπερλεϊν να βρει το χώρο για κίνηση προς τα μέσα. Μετά από ένα υπομονετικό γύρισμα προς τα πίσω, το ζευγάρι άλλαξε, δίνοντας στον Οξ την ευκαιρία να νικήσει τον αντίπαλό του και να βγάλει μια επικίνδυνη σέντρα για τον Αλέξις Σάντσες, ο οποίος πήδηξε πάνω από τον Λαμίνα Κονέ.\nΦυσιολογικά, αυτή τη σεζόν,ο Θίο Γουόλκοτ είναι εκείνος που επωφελείται περισσότερο από την ικανότητα του Μπεγερίν να υποστηρίξει την επίθεση και να είναι ανταγωνιστικός αμυντικά. Εκεί που έπαιξε ο Τσάμπερλεϊν απέναντι στη Σάντερλαντ πριν γίνει αλλαγή, ως παραδοσιακός εξτρέμ δηλαδή, ο Γουόλκοτ τείνει να μην εμπλέκεται τόσο στο παιχνίδι, κυρίως στο χτίσιμο των επιθέσεων, πριν το κάνει στην τελική φάση και γίνει έτσι πιο επικίνδυνος. Ο Ιβόμπι, που συμπληρώνει τον Γουόλκοτ από τα αριστερά στο μεγαλύτερο μέρος της σεζόν, κάνει κατά μέσο όρο πάνω από τις διπλάσιες πάσες από ότι ο Άγγλος.\nΑυτό ταιριάζει στον Γουόλκοτ και εξηγεί κατά μία έννοια τη φανταστική του σεζόν μέχρι στιγμής, στην οποία έχει σκοράρει 5 φορές στην Premier League και 3 στο Champions League ήδη. Ο Τσάμπερλεϊν ήταν καλός απέναντι στη Σάντερλαντ, αλλά μάλλον θα επιστρέψει στον πάγκο όταν ο Γουόλκοτ ξεπεράσει τον τραυματισμό του.\nΟ Ζιρού και η αλλαγή σχήματος\nΟ Βενγκέρ αισθάνθηκε ότι μια αλλαγή ήταν χρήσιμη μετά το γκολ της Σάντερλαντ και κινήθηκε γρήγορα, βάζοντας τον Ζιρού στη θέση του Ιβόμπι. Ο Νιγηριανός ήταν αρκετά ήσυχος σε σύγκριση με άλλα ματς φέτος, αλλά αυτό δεν έγινε αναγκαστικά λόγο της έλλειψης συμμετοχής. Παρότι βγήκε στο 68', ο Ιβόμπι είχε περισσότερες πάσες στο επιθετικό 1/3, 19 στις 21, από οποιονδήποτε άλλο στην αναμέτρηση. Πολλές από τις πάσες του Ιβόμπι ήταν πίσω και προς τα μέσα, έτσι ώστε η Άρσεναλ να σημαδέψει την αδύναμη αριστερή πλευρά της Σάντερλαντ.\nΗ συνοδευτική αλλαγή σχήματος, με τον Ράμσεϊ να παίρνει τη θέση του Τσάμπερλεϊν, καθώς η Άρσεναλ προσπάθησε να υπερφορτώσει το κέντρο έχοντας τα μπακ να δίνουν πλάτος, αποδείχθηκε αδύνατον να αντιμετωπιστεί από τη Σάντερλαντ, η οποία και «έσπασε».\nΗ νίκη εκτόξευσε την Άρσεναλ στην κορυφή του βαθμολογικού πίνακα (μαζί με Σίτι και Λίβερπουλ), αποτελώντας ένα ακόμα βήμα για την αύξηση της αισιοδοξίας των οπαδών και των ουδέτερων για τις φετινές πιθανότητές τους. Αυτό που εντυπωσίασε εκείνους που παρακολούθησαν το ματς ήταν η κυνικότητα που έδειξαν οι Κανονιέρηδες αφού σκόραρε η Άρσεναλ και η τακτική ευφυΐα του Βενγκέρ που την ενεργοποίησε.\nΈνα ακόμα στοιχείο που πρέπει να σημειωθεί είναι ότι η Άρσεναλ ακόμα δεν έχει παρουσιάσει την πιο δυνατή της 11άδα. Ο Σάντι Καθόρλα, ο Νάτσο Μονρεάλ και ο Θίο Γουόλκοτ, όλοι βασικοί, ήταν εκτός, ενώ ο Λούκας Πέρεθ σύμφωνα με τα ρεπορτάζ θα λείψει για ακόμα 6 βδομάδες. Το αν αυτή η σεζόν θα καταλήξει ως μια τυπική χρονιά Άρσεναλ ή όχι θα φανεί, αλλά οι πιθανότητες να αψηφήσουν τις απαισιόδοξες προσδοκίες, μοιάζουν αυξημένες.\nΓια πρώτη φορά ακούστηκε ο Εθνικός Υμνος στους Μεσογειακούς Αγώνες της Ισπανίας, για την είσοδο της ελληνικής αποστολής στο Μεσογειακό...\nO Λάρι Μπράουν μίλησε για τον Λούκα Ντόντσιτς και τόνισε πως στα 16 ήταν όσο καλός είναι και σήμερα, ενώ...\nTo NBA Draft βρίσκεται προ των πυλών (22/6, 2π.μ.) και η κορυφαία λίγκα του πλανήτη δημοσίευσε τις φωτογραφίες των σούπερ...\nΣτην Τουρκία οι ομάδες λαμβάνουν το 9,5% του ακαθάριστου τζίρου του στοιχήματος, ωστόσο στην Ελλάδα παρά το αίτημα των ομάδων...


Διαδικτυακή έκθεση των έργων του Θεοδώρου Κολοκούση\nΓεννήθηκε το 1927 στην Τρίπολη Αρκαδίας. Τα πρώτα του γράμματα έμαθε στο Πρότυπο Δημοτικό της Παιδαγωγικής Ακαδημίας της Τρίπολης, όπου ο δάσκαλος και ο διευθυντής ανακάλυψαν το ταλέντο του και τον παρότρυναν να ζωγραφίσει. Έκτοτε δε σταμάτησε ποτέ να ζωγραφίζει πορτραίτα, λάδια, ακουαρέλλες, πενάκι, μολύβι, παστέλ.\nΗ ζωή του γεμάτη χρώματα και σχέδια. Σε ηλικία 14 ετών (επί κατοχής) φιλοτεχνούσε τις τεράστιες αφίσες του κινηματογράφου ΑΥΡΑ στην Τρίπολη. Αυτός ήταν ο μόνος τρόπος για να προμηθεύεται χρώματα και χαρτί. Οι δύσκολοι καιροί τον υποχρέωσαν, αντί για τη Σχολή Καλών Τεχνών να προτιμήσει το Πανεπιστήμιο Αθηνών. Σπούδασε Χημικός. Αγάπησε την επιστήμη του και την υπηρέτησε πιστά, όμως ποτέ δεν εγκατέλειψε την πραγματική του αγάπη, τη ζωγραφική.\nΤώρα, σαν συνταξιούχος αγωνίζεται να κερδίσει το χαμένο χρόνο. Πολυδιαβασμένος, στοχαστής, αναλυτής, με πλατιά μόρφωση. Ασχολείται με νατουραλισμό αλλά και μοντέρνα τέχνη, ακόμη και με σχέδιο. Αγαπά την Ελλάδα, το φως και τα χρώματα. Αυτήν την αγάπη μεταφέρει στα έργα του, προσπαθώντας να διαφυλάξει στο χαρτί ή το μουσαμά όλη την ομορφιά που υπήρχε και υπάρχει για να μη χαθεί. Κληρονομιά στις επόμενες γενιές, πως ήταν το χθες, που πάει το σήμερα.\nΠαντρεύτηκε τη Μένια Πετρουλάκη του Μανούσου, ο πατέρας της οποίας ήταν ένας από τους εμπνευστές και ιδρυτικό στέλεχος της Ένωσης Κρητών Νέας Σμύρνης. Έχουν μία κόρη Δρ. Γεωπόνο και Βιοχημικό και ένα γιο Δρ. Αγρονόμο-Τοπογράφο Μηχανικό.\nΥπήρξε μέλος της "Φιλικής Εταιρείας Επιστημόνων Καλλιτεχνών" και μετείχε στις ομαδικές της εκθέσεις.


ΑΝΤΙ - ΤΥΠΟΣ: ΤΑΑΠ Εθνικός: Ο εγωισμός και η ανασφάλεια της ΕΟΠΕ επικράτησαν!!!\nΤΑΑΠ Εθνικός: Ο εγωισμός και η ανασφάλεια της ΕΟΠΕ επικράτησαν!!!\nΌπως ήταν φυσικό και αναμενόμενο, ο εγωισμός και η ανασφάλεια της ΕΟΠΕ επικράτησαν, με αποτέλεσμα ο Εθνικός Αλεξανδρούπολης να αγωνιστεί στο ντέρμπυ με τον Φοίνικα Σύρου χωρίς πασαδόρους! Πως έγινε αυτό;...\nΟ πρώτος πασαδόρος μας Zarko Kisic είναι τραυματίας και στον δεύτερο Σταύρο Κασαμπαλή δεν δόθηκε άδεια από την Εθνική Εφήβων για να λείψει από μία προπόνηση (Προσοχή... Όχι από αγώνα, αλλά από προπόνηση!!!).\nΑυτό είχε ως αποτέλεσμα, ο Εθνικός Αλεξανδρούπολης να αγωνιστεί χωρίς πασαδόρο και όπως ήταν επόμενο να ηττηθεί με 3-0 από τον Φοίνικα Σύρου, σε έναν αγώνα παρωδία για το Ελληνικό βόλλεϋ, που μάλιστα ήταν και τηλεοπτικός!!!\nΤο πως νιώθουμε και το πως βιώνουμε αυτή την κατάσταση;...\nΤα λέει όλα το πλακάτ που σήκωσε πριν την έναρξη του αγώνα ο Αντιπρόεδρος Γρηγόρης Καραπιπέρης και το οποίο έγραφε:\n"Σεβασμό στις προσπάθειές μας".\nΆλλα λόγια δεν αξίζουν.... Πολύ μελάνι χύθηκε αυτές τις μέρες!!!\nΟ καθένας ας βγάλει τα συμπεράσματά του και ας κρίνει δίκαια!\nΤ.Α.Α Εθνικός Αλεξανδρούπολης\nΑναρτήθηκε από Πανταζίδης Γιώργος στις 12:26:00 μ.μ.\nΕτικέτες ΕΙΠΑΝ - ΕΓΡΑΨΑΝ, ΜΙΑ ΑΛΛΗ ΜΑΤΙΑ, ΣΤΟ ΤΡΕΞΙΜΟ, FOCUS


Smart Chemistry: Δεκεμβρίου 2015\nΜΑΘΗΜΑ 9, ΜΕΡΟΣ 1: Ιοντικός ή Ετεροπολικός Δεσμός (Α' Λυκείου)\nΧαλλόουουου, δεσποινίδες και κύριοι!!!\nΧρόνια σας πολλά και Καλές Γιορτές!!!\nΚαλωσορίσατε στο Χριστουγεννιάτικο μάθημα της Smart Chemistry!\nΣήμερα θα μελετήσουμε τον Ιοντικό ή αλλιώς Ετεροπολικό Δεσμό! Μεγάλη χριστουγεννιάτικη συγκίνηση! :P\nΞεκινάμε λοιπόν με τον ορισμό!\nΚρύσταλλος NaCl σε κυβικό σχήμα.\nΕτεροπολικός ή ιοντικός δεσμός είναι ο δεσμός που σχηματίζουν ένα μέταλλο (ηλεκτροθετικό στοιχείο) και ένα αμέταλλο (ηλεκτραρνητικό στοιχείο) με μεταφορά ηλεκτρονίων από το μέταλλο προς το αμέταλλο. Έτσι το μέταλλο μετατρέπεται σε κατιόν (+), το αμέταλλο σε ανιόν (–) και έλκονται μεταξύ τους με ισχυρές ηλεκτροστατικές δυνάμεις. Αφού ενωθούν διατάσσονται στον χώρο σε κανονικά γεωμετρικά σχήματα, που ονομάζονται κρύσταλλοι (π.χ. ο κρύσταλλος του χλωριούχου νατρίου NaCl είναι κυβικός.\nΓια να σχηματιστεί ο ετεροπολικός δεσμός πρέπει να πληρούνται κάποιες προϋποθέσεις, δε γίνεται δύο ή περισσότερα άτομα εκεί που κάθονται να αποφασίσουν ξαφνικά να ενωθούν ετεροπολικά!\nCl: Έι, Υδρογόνο, τι λες, φτιάχνουμε έναν ετεροπολικό δεσμό να γουστάρουμε;\nΗ: Γιατί όχι, Χλώριο;;; Δεν έχω κάτι καλύτερο να κάνω αυτή τη στιγμή!\nΌοοχι, δε γίνεται έτσι! Τι το περάσαμε;\nΠροϋποθέσεις Σχηματισμού Ετεροπολικού Δεσμού\nΠρέπει να υπάρχει μέταλλο. Το μέταλλο έχει στην εξωτερική του στοιβάδα 1, 2 ή 3 ηλεκτρόνια, τα οποία σουτάρει, γιατί είναι ηλεκτροθετικό και αποκτάει δομή ευγενούς αερίου. Έτσι φορτίζεται θετικά με φορτίο 1+, 2+ ή 3+ αντίστοιχα.\nΠρέπει να υπάρχει αμέταλλο. Το αμέταλλο χρειάζεται ηλεκτρόνια, γιατί είναι ηλεκτραρνητικό, άρα θα μαζέψει τα ηλεκτρόνια που έδιωξε το μέταλλο, για να αποκτήσει δομή ευγενούς αερίου. Έτσι, θα φορτιστεί αρνητικά.\nΧαρακτηριστικά Ετεροπολικών Ενώσεων\nΟι ετεροπολικές ενώσεις δεν αποτελούνται από μόρια. Αποτελούνται από ιόντα. Πρέπει να υπάρχουν και κατιόντα και ανιόντα για τον σχηματισμό ετεροπολικής ένωσης.\nΕίναι κρυσταλλικά στερεά που έχουν υψηλά σημεία τήξεως και ζέσεως. Δηλαδή λιώνουν σε υψηλές θερμοκρασίες, γιατί οι ελκτικές δυνάμεις μεταξύ των ιόντων είναι πολύ ισχυρές.\nΟι κρύσταλλοι των ετεροπολικών ενώσεων είναι σκληροί και εύθραυστοι.\nΌταν οι ετεροπολικές ενώσεις βρίσκονται σε στερεή κατάσταση είναι κακοί αγωγοί του ηλεκτρισμού. Αν όμως λιώσουν ή διαλυθούν σε διαλύματα είναι καλοί αγωγοί του ηλεκτρισμού.\nΟι περισσότερες ετεροπολικές ενώσεις διαλύονται εύκολα στο νερό, είναι δηλαδή ευδιάλυτες.\nΟ ηλεκτρονιακός τύπος είναι ένας τύπος που μας δείχνει πόσα ηλεκτρόνια έχει στην εξωτερική του στοιβάδα ένα άτομο ή τα άτομα μιας χημικής ένωσης. Για παράδειγμα, το 11Na έχει 1 ηλεκτρόνιο στην εξωτερική του στοιβάδα, το 12Mg έχει 2 ηλεκτρόνια, το 13Al έχει 3 ηλεκτρόνια, ο 6C έχει 4 ηλεκτρόνια, κ.ο.κ.\nΑυτά τα ηλεκτρόνια σχεδιάζονται με τελείτσες γύρω από το σύμβολο του χημικού στοιχείου, από πάνω, από κάτω, αριστερά και δεξιά, όπου γουστάρετε. Έτσι για τα παραπάνω άτομα, οι ηλεκτρονιακοί τύποι είναι:\nΑν ένα άτομο έχει 5 ή παραπάνω ηλεκτρόνια στην εξωτερική του στοιβάδα, βάζουμε από μια τελείτσα σε κάθε πλευρά του συμβόλου (σύνολο 4 τελείτσες) και τις υπόλοιπες τις βάζουμε σε ζευγάρια. Για παράδειγμα, οι ηλεκτρονιακοί τύποι των χημικών στοιχείων 7Ν, 8Ο, 9F και 10Ne είναι οι παρακάτω:\nΤα ηλεκτρόνια που είναι μοναχικά γύρω από το άτομο ονομάζονται μονήρη ηλεκτρόνια, ενώ τα ζευγαράκια ονομάζονται ζεύγη ηλεκτρονίων. Ας πούμε, το N έχει στην εξωτερική του στοιβάδα 3 μονήρη ηλεκτρόνια και ένα ζεύγος ηλεκτρονίων, σύνολο 5 ηλεκτρόνια.\nΌταν ένα άτομο προσλαμβάνει ή αποβάλλει ηλεκτρόνια για να αποκτήσει δομή ευγενούς αερίου, συμπληρώνει την εξωτερική του στοιβάδα με 8 ηλεκτρόνια, αλλά αποκτάει και ανάλογο ηλεκτρικό φορτίο. Άρα γύρω από το σύμβολο του χημικού στοιχείου ζωγραφίζουμε 8 τελείτσες, βάζουμε αγκύλες και γράφουμε και το φορτίο του ιόντος, όπως παρακάτω:\nCl: Τι θα γίνει τελικά, ρε Υδρογόνο, με εκείνον τον ετεροπολικό δεσμό που λέγαμε;\nΗ: Ωχ, πρέπει να φύγω!\nCl: Γιατί μωρέ, τι έγινε;\nH: Έχω ένα ραντεβού με το Νάτριο!\nΛοιπόν, αυτά για σήμερα, χρονιάρα μέρα! Στο επόμενο μέρος του μαθήματος θα δούμε παραδείγματα ετεροπολικών ενώσεων και πώς απαντάμε στις ασκήσεις!\nΘα τα δημοσίευα και τώρα, αλλά έχουν αρχίσει και μαζεύονται στο τραπέζι και θα έχουμε γκρίνιες από τη μάνα μου!\nΚαι πάλι Καλά Χριστούγεννα και μην ξεχνάτε:\nΚαι τα μελομακάρονα και οι κουραμπιέδες!!!!!\nΑναρτήθηκε από Bierhoff20 στις 12:51 μ.μ. 1 σχόλιο:\nΜΑΘΗΜΑ 8, ΜΕΡΟΣ 3: Χημικός Δεσμός (Α' Λυκείου)\nΣτο τελευταίο μέρος του μαθήματος θα δούμε πώς μεταβάλλονται οι ιδιότητες των χημικών στοιχείων στον Περιοδικό Πίνακα κατά μήκος μιας περιόδου και μιας ομάδας.\nΔηλαδή, πώς μεταβάλλονται η ατομική ακτίνα, η ηλεκτραρνητικότητα και η ηλεκτροθετικότητα!\nΌπως κατεβαίνουμε προς τα κάτω σε μια ομάδα του Π.Π., εύκολα καταλαβαίνουμε ότι κάθε άτομο έχει μια ηλεκτρονιακή στοιβάδα περισσότερη από το από πάνω του. Έτσι, η ατομική ακτίνα αυξάνεται προς τα κάτω σε μια ομάδα του Π.Π.. Όλα τα χημικά στοιχεία μιας περιόδου έχουν ίδιο αριθμό στοιβάδων, άρα το μέγεθός τους μοιάζει. Όμως επειδή προς τα δεξιά κάθε άτομο έχει περισσότερα πρωτόνια στον πυρήνα του από τα άτομα αριστερά του, η έλξη των ηλεκτρονίων είναι πιο ισχυρή κι έτσι η ατομική ακτίνα μικραίνει ελαφρώς. Άρα η ατομική ακτίνα αυξάνεται στον Π.Π. έτσι: ↓←\nΣύγκριση ατομικής ακτίνας 7N, 9F και 15P.\nΑρχικά κάνουμε την κατανομή σε στοιβάδες των ηλεκτρονίων των ατόμων:\n7N: Κ(2), L(5) → 2η Περίοδος, 15η ή VA Ομάδα\n9F: K(2), L(7) → 2η Περίοδος, 17η ή VIIA Ομάδα\n15P: K(2), L(8), M(5) → 3η Περίοδος, 15η ή VA Ομάδα\nΜε την πρώτη ματιά βλέπουμε ότι ο φώσφορος P διαθέτει 3 ηλεκτρονιακές στοιβάδες (βρίσκεται στην 3η Περίοδο του Π.Π.), άρα είναι το στοιχείο με τη μεγαλύτερη ατομική ακτίνα. Το άζωτο Ν και το φθόριο F έχουν 2 ηλεκτρονιακές στοιβάδες (βρίσκονται στη 2η Πρίοδο του Π.Π.), άρα έχουν παραπλήσιο μέγεθος. Το F είναι όμως πιο μικρό, γιατί έχει μεγαλύτερο Ατομικό Αριθμό Ζ, δηλαδή περισσότερα πρωτόνια στον πυρήνα του (έχει 9p ενώ το Ν έχει 7p), άρα o πυρήνας του F έλκει τα ηλεκτρόνια της εξωτερικής στοιβάδας με μεγαλύτερη δύναμη απ’ό,τι ο πυρήνας του Ν και έτσι η ατομική ακτίνα του F είναι μικρότερη από του του Ν. Άρα η κατάταξη των χημικών στοιχείων κατά αύξουσα ατομική ακτίνα είναι η εξής:\n9F < 7N < 15P\nΗ ηλεκτραρνητικότητα είναι η αγάπη των χημικών στοιχείων για ηλεκτρόνια. Όσο λιγότερα ηλεκτρόνια λείπουν από ένα χημικό στοιχείο για να συμπληρώσει δομή ευγενούς αερίου τόσο πιο ηλεκτραρνητικό είναι. Επίσης, όσο πιο μικρή ατομική ακτίνα έχει ένα χημικό στοιχείο, τόσο πιο ηλεκτραρνητικό είναι (έλκει ισχυρά τα ηλεκτρόνια της εξωτερικής στοιβάδας του και δεν τα αφήνει να ξεκολλήσουν εύκολα). Κατεβαίνοντας προς τα κάτω σε μια ομάδα στον Π.Π., αυξάνεται η ατομική ακτίνα, άρα μειώνεται η ηλεκτραρνητικότητα. Προς τα δεξιά, κατά μήκος μιας περιόδου μειώνεται η ατομική ακτίνα, άρα αυξάνεται η ηλεκτραρνητικότητα. Τελικά, η ηλεκτραρνητικότητα στον Π.Π. αυξάνεται ανάποδα από την ατομική ακτίνα έτσι: ↑→\nΤο πιο ηλεκτραρνητικό στοιχείο είναι το φθόριο F που βρίσκεται πιο πάνω και πιο δεξιά.\nΌταν σου ζητήσει να συγκρίνεις χημικά στοιχεία ως προς την ηλεκτραρνητικότητα, θα κάνεις ό,τι και στο προηγούμενο παράδειγμα. Το πιο μικρό σε μέγεθος θα είναι το πιο ηλεκτραρνητικό.\nΗ ηλεκτροθετικότητα είναι η αγάπη των χημικών στοιχείων για τα θετικά φορτία. Όσο λιγότερα ηλεκτρόνια έχει ένα άτομο στην εξωτερική του στοιβάδα τόσο πιο ηλεκτροθετικό είναι. Είσης όσο πιο μεγάλη ατομική ακτίνα έχει ένα άτομο, τόσο πιο ηλεκτροθετικό είναι. Η ηλεκτροθετικότητα αυξάνεται όπως η ατομική ακτίνα στον Π.Π., δηλαδή προς τα κάτω σε μια ομάδα και από δεξιά προς τα αριστερά σε μια περίοδο: ↓←\nΤο πιο ηλεκτροθετικό στοιχείο είναι το τεχνητό φράγκιο Fr, που βρίσκεται πιο κάτω και πιο αριστερά στον Π.Π.\nΌταν ζητήσει να συγκρίνεις χημικά στοιχεία ως προς την ηλεκτροθετικότητα, θα βρίσκεις ποιο είναι το μεγαλύτερο σε μέγεθος (κάνοντας κατανομή ηλεκτρονίων σε στοιβάδες) και αυτό θα είναι το πιο ηλεκτροθετικό.\nΌσο πιο ηλεκτραρνητικό ή πιο ηλεκτροθετικό είναι ένα χημικό στοιχείο, τόσο πιο δραστικό είναι (δηλαδή αντιδρά εύκολα με άλλες ουσίες και χημικά στοιχεία). Τα ευγενή αέρια είναι αδρανή (έχουν συμπληρωμένη την εξωτερική τους στοιβάδα), άρα δεν έχουν ούτε ηλεκτραρνητικότητα, ούτε ηλεκτροθετικότητα, ζουν στην ουτοπία τους!\nΜεταβολή της ηλεκτροθετικότητας, της ατομικής ακτίνας και της ηλεκτραρνητικότητας\nκατά μήκος μιας περιόδου και μιας ομάδας στον Περιοδικό Πίνακα.\nΣύγκριση Ατομικής Ακτίνας Ιόντων\nΣύγκριση Ατομικής Ακτίνας Κατιόντων: Τα κατιόντα έχουν χάσει ηλεκτρόνια από την εξωτερική τους στοιβάδα και το μέγεθός τους έχει μικρύνει, αφού έχουν μία στοιβάδα λιγότερη από το άτομο.\nΣύγκριση Ατομικής Ακτίνας Ανιόντων: Τα ανιόντα έχουν προσλάβει ηλεκτρόνια στην εξωτερική τους στοιβάδα. Τα ηλεκτρόνια, αφού είναι περισσότερα τώρα, απωθούνται μεταξύ τους και η ατομική ακτίνα του ανιόντος είναι λίγο μεγαλύτερη από του ατόμου.\nΣύγκριση Ηλεκτραρνητικότητας: Ψάχνουμε το μικρότερο σε ατομική ακτίνα άτομο.\nΣύγκριση Ηλεκτροθετικότητας: Ψάχνουμε το μεγαλύτερο σε ατομική ακτίνα άτομο.\nΣύγκριση Ατομικής Ακτίνας: Ακολουθούμε τα επόμενα βήματα για να βρούμε ποιο είναι μεγαλύτερο ή μικρότερο άτομο ή ιόν:\n1. Ηλεκτρονιακή κατανομή → περισσότερες στοιβάδες → μεγαλύτερη ατομική ακτίνα.\n2. Ίδιος αριθμός στοιβάδων → έλεγχος ατομικού αριθμού Ζ → μεγαλύτερος ατομικός αριθμός → μεγαλύτερη έλξη ηλεκτρονίων από τον πυρήνα → μικρότερη ατομική ακτίνα.\n3. Ίδιος ατομικός αριθμός Ζ (ανιόντα) → η ατομική ακτίνα του ανιόντος είναι μεγαλύτερη.\nΤέλος και με τον Χημικό Δεσμό!\nΤις σημειώσεις αυτού του κεφαλαίου θα τις βρείτε πατώντας στο ακόλουθο λινκ:\nΑναρτήθηκε από Bierhoff20 στις 11:16 π.μ. Δεν υπάρχουν σχόλια:\nΜΑΘΗΜΑ 8, ΜΕΡΟΣ 2: Χημικός Δεσμός (Α' Λυκείου)\nΣτο 2ο μέρος του μαθήματος θα μιλήσουμε για την Ατομική Ακτίνα των ατόμων!\nΛετ'ς ντου ιτ!\nΗ ατομική ακτίνα είναι το μισό της απόστασης μεταξύ δύο πυρήνων διπλανών ατόμων του ίδιου χημικού στοιχείου που βρίσκονται σε στερεή κατάσταση. Πιο απλά, η ατομική ακτίνα είναι η απόσταση ανάμεσα στον πυρήνα και τα ηλεκτρόνια της εξωτερικής στοιβάδας. Η ατομική ακτίνα δείχνει το μέγεθος του ατόμου, δηλαδή τον χώρο που καταλαμβάνει.\nΜεγάλη Ατομική Ακτίνα\nΤα ηλεκτρόνια της εξωτερικής στοιβάδας των μεγάλων σε μέγεθος ατόμων (μεγάλης ατομικής ακτίνας) δεν έλκονται τόσο ισχυρά από τον πυρήνα, με αποτέλεσμα να ξεκολλάνε από το άτομο και να φεύγουν. Έτσι σχηματίζονται κατιόντα (θετικά φορτισμένα ιόντα).\nΤα άτομα που έχουν μεγάλη ατομική ακτίνα συνήθως δε γουστάρουν ηλεκτρόνια και προτιμούν να τα διώξουν από την εξωτερική τους στοιβάδα (συνήθως έχουν 1, 2 ή 3 ηλεκτρόνια σθένους) και να φορτιστούν θετικά. Αγαπάνε δηλαδή τα θετικά φορτία. Αυτά τα άτομα λέγονται ηλεκτροθετικά. Η τάση τους να διώχνουν ηλεκτρόνια ονομάζεται ηλεκτροθετικότητα.\nΜικρή Ατομική Ακτίνα\nΑντίθετα, στα μικρά σε μέγεθος άτομα (μικρή ατομική ακτίνα), ο πυρήνας έλκει με ισχυρή δύναμη τα ηλεκτρόνια της εξωτερικής στοιβάδας και δεν τα αφήνει να φύγουν. Έτσι, τα μικρά άτομα είναι πιο πιθανό να προσλάβουν ηλεκτρόνια απ’το να χάσουν σχηματίζοντας ανιόντα (αρνητικά φορτισμένα ιόντα).\nΤα άτομα με μικρή ατομική ακτίνα έλκουν ισχυρά τα ηλεκτρόνια που μπορεί να περάσουν από δίπλα τους και τα προσλαμβάνουν (συνήθως έχουν 5, 6 ή 7 ηλεκτρόνια σθένους). Αποκτούν έτσι αρνητικό φορτίο. Τα άτομα αυτά που γουστάρουν τα ηλεκτρόνια και τα αρνητικά φορτία ονομάζονται ηλεκτραρνητικά. Η τάση τους να έλκουν ηλεκτρόνια ονομάζεται ηλεκτραρνητικότητα.\nΜεγάλη ατομική ακτίνα → ασθενής έλξη ηλεκτρονίων → συνήθως αποβολή ηλεκτρονίων → σχηματισμός κατιόντων (+) → ηλεκτροθετικότητα.\nΜικρή ατομική ακτίνα → ισχυρή έλξη ηλεκτρονίων → συνήθως πρόσληψη ηλεκτρονίων → σχηματισμός ανιόντων (–) → ηλεκτραρνητικότητα.\nΔημιουργία Χημικού Δεσμού\nΌταν δύο άτομα πλησιάζουν το ένα στο άλλο για να ενωθούν, αρχικά απωθούνται, αφού πρώτα πλησιάζονται τα ηλεκτρόνια της εξωτερικής τους στοιβάδας. Επομένως, για να δημιουργηθεί ένας καινούριος χημικός δεσμός πρέπει να πληρούνται κάποιες προϋποθέσεις:\nΤα άτομα πρέπει να πλησιάσουν τόσο, ώστε τα πρωτόνια του ενός να έλκουν τα ηλεκτρόνια του άλλου πιο ισχυρά από τις απωστικές δυνάμεις μεταξύ τους.\nΤο σύστημα πρέπει να οδηγηθεί σε χαμηλότερη ενέργεια, για να είναι πιο σταθερό από το προηγούμενο.\nΣτο 3ο και τελευταίο μέρος του μαθήματος θα δούμε πώς μεταβάλλονται οι παραπάνω ιδιότητες των χημικών στοιχείων στον Περιοδικό Πίνακα και τι είδους ασκήσεις μπορούν να πέσουν από αυτό το κεφάλαιο!\nΑναρτήθηκε από Bierhoff20 στις 11:48 π.μ. Δεν υπάρχουν σχόλια:\nΜΑΘΗΜΑ 8, ΜΕΡΟΣ1: Χημικός Δεσμός (Α' Λυκείου)\nΣήμερα θα πούμε κάποια πραγματάκια για το πώς τα άτομα και τα ιόντα των διαφόρων χημικών στοιχείων ενώνονται μεταξύ τους και σχηματίζουν τις χημικές ενώσεις!\nΓια να ενωθούν δύο ή περισσότερα άτομα ή ιόντα, πρέπει η ένωση που θα προκύψει να είναι πιο σταθερή από αυτό που υπήρχε προηγουμένως. Κι αυτό γιατί η φύση δε γουστάρει να δίνει ενέργεια για να διατηρήσει σταθερά τα ασταθή. Προτιμάει να τα αντιδράσει και να σχηματίσει κάτι πιο σταθερό που θα χρειάζεται λιγότερη ενέργεια. Άρα για να σχηματιστεί χημικός δεσμός πρέπει το προϊόν να έχει χαμηλότερη ενεργειακή κατάσταση από το/τα αντιδρών/όντα.\nΧημικός δεσμός ονομάζεται η ελκτική δύναμη που συγκρατεί τις δομικές μονάδες της ύλης, δηλαδή τα άτομα, τα μόρια και τα ιόντα, όταν αυτά συνδυάζονται μεταξύ τους (ενώνονται) και σχηματίζουν τις χημικές ουσίες.\nΗ χημική συμπεριφορά των ατόμων (δηλαδή το αν θα αντιδράσουν με άλλα άτομα ή όχι και πόσο έντονα) καθορίζεται από 2 πράγματα:\nΤα ηλεκτρόνια της εξωτερικής στοιβάδας.\nΤην ατομική ακτίνα του ατόμου (δηλαδή το μέγεθος του ατόμου).\nΣήμερα θα ασχοληθούμε με τα ηλεκτρόνια σθένους!\nΗλεκτρόνια σθένους ονομάζονται τα ηλεκτρόνια της εξωτερικής στοιβάδας ενός ατόμου. Τα άτομα των χημικών στοιχείων των κύριων ομάδων (Α) διαθέτουν 1 έως 8 ηλεκτρόνια σθένους.\nΤα πιο σταθερά άτομα είναι τα ευγενή αέρια. Ο λόγος της μεγάλης σταθερότητάς τους είναι ότι έχουν συμπληρωμένη την εξωτερική τους στοιβάδα (το He με 2 και τα υπόλοιπα με 8 ηλεκτρόνια). Όλα τα υπόλοιπα άτομα του Περιοδικού Πίνακα (με εξαίρεση τα ευγενή μέταλα που είναι σταθερά) προσπαθούν να μοιάσουν στα ευγενή αέρια και να συμπληρώσουν την εξωτερική τους στοιβάδα με 8 ηλεκτρόνια (ή 2 αν εξωτερική είναι η στοιβάδα Κ). Από την προσπάθειά τους αυτή προκύπτει ο σχηματισμός χημικών δεσμών και κατ’επέκταση δημιουργία ιοντικών και μοριακών ενώσεων.\nΙοντικές ή Ετεροπολικές Ενώσεις\nΤα άτομα που έχουν στην εξωτερική τους στοιβάδα 5, 6 ή 7 ηλεκτρόνια, μπορούν να τσιμπήσουν 3, 2 ή 1 ηλεκτρόνια αντίστοιχα και να τη συμπληρώσουν με 8 (το υδρογόνο χρειάζεται 1 ηλεκτρόνιο για να συμπληρώσει με 2 τη στοιβάδα Κ). Έτσι αποκτούν δομή ευγενούς αερίου και μαζί με αυτή πακετάκι παίρνουν και αρνητικά φορτία από τα έξτρα ηλεκτρόνια.\n16S: K(2), L(8), M(6)\nΤο θείο S χρειάζεται 2 ηλεκτρόνια για να συμπληρώσει με 8 την εξωτερική του στοιβάδα που είναι η Μ. Κάνει την έρευνά του, βρίσκει 2 ηλεκτρονιάκια και αποκτά δομή ευγενούς αερίου μαζί με 2 αρνητικά φορτία.\nS + 2e– → S2–\nΆρα η δομή του τώρα είναι:\n16S2–: K(2), L(8), M(8)\nΑπέκτησε δομή ευγενούς αερίου και είναι πλέον ευτυχισμένο!\nΤα άτομα που έχουν στην εξωτερική τους στοιβάδα 1, 2 ή 3 ηλεκτρόνια, για να αποκτήσουν δομή ευγενούς αερίου, τα διώχνουν από το άτομό τους (τα χορηγούν ευγενικά σε άλλα άτομα που τα χρειάζονται) και έτσι αδειάζει η εξωτερική τους στοιβάδα. Εξωτερική γίνεται πλέον η προηγούμενη στοιβάδα που είναι συμπληρωμένη.\n13Al: K(2), L(8), M(3)\nTo αργίλιο Al έχει 3 ηλεκτρόνια στην εξωτερική του στοιβάδα. Επειδή βαριέται να ψάχνει για 5 ηλεκτρόνια που του λείπουν για να την συμπληρώσει με 8, προτιμάει να διώξει τα 3 ηλεκτρόνια και να βολευτεί με την στοιβάδα L ως εξωτερική και συμπληρωμένη πλέον.\n13Al3+: K(2), L(8)\nΤο Al απέκτησε δομή ευγενούς αερίου έχοντας μία στοιβάδα λιγότερη, αλλά συμπληρωμένη. Ευτυχία!\nΤα πράγματα όμως δεν είναι και τόσο ευνοϊκά για τα άτομα που διώχνουν ή προσλαμβάνουν ηλεκτρόνια για να αποκτήσουν δομή ευγενούς αερίου. Μπορεί να αποκτούν την ονειρεμένη σταθερότητα των ευγενών αερίων, όμως μαζί τους κολλάνε και ηλεκτρικά φορτία θετικά και αρνητικά που προέρχονται από τα ηλεκτρόνια που διώχνουν ή προσλαμβάνουν αντίστοιχα. Έτσι, μόνο σταθερά δεν μπορούν να είναι όταν κυκλοφορούν με ηλεκτρικά φορτία στην πλάτη τους. Καθώς το θετικά φορτισμένο ιόν (κατιόν) περνάει δίπλα από το αρνητικά φορτισμένο ιόν (ανιόν), η έλξη τους θα δημιουργήσει μία ιοντική ένωση, τα φορτία θα εξισορροπηθούν και η οδύσσειά τους θα λάβει τέλος! Σταθερότητα με ιοντική ένωση! Δομή ευγενούς αερίου και συνολικό φορτίο μηδέν!\nΟμοιοπολικές ή Μοριακές Ενώσεις\nΥπάρχει περίπτωση να συναντηθούν δύο άτομα, τα οποία και τα δύο θέλουν να πάρουν ηλεκτρόνια για να αποκτήσουν δομή ευγενούς αερίου, όμως κανένα δε θέλει να δώσει στο άλλο τα ηλεκτρόνιά του. Έτσι, αποφασίζουν να μοιραστούν ηλεκτρόνια και να σχηματίσουν έναν δεσμό με αμοιβαία συνεισφορά ηλεκτρονίων, ο οποίος λέγεται ομοιοπολικός δεσμός.\n1. Ένα άτομο διώχνει ή παίρνει ηλεκτρόνια για να αποκτήσει δομή ευγενούς αερίου.\n2. Από την αποβολή ή την πρόσληψη ηλεκτρονίων, τα άτομα φορτίζονται και σχηματίζονται κατιόντα (αποβολή ηλεκτρονίων) και ανιόντα (πρόσληψη ηλεκτρονίων).\n3. Τα αντίθετα φορτισμένα ιόντα έλκονται και σχηματίζονται ιοντικές ενώσεις.\nΤα άτομα μπορούν να μοιραστούν ηλεκτρόνια (αμοιβαία συνεισφορά ηλεκτρονίων) για να αποκτήσουν δομή ευγενούς αερίου και σχηματίζουν ομοιοπολικές ενώσεις.\nΣΗΜΕΙΩΣΗ: Τα άτομα που έχουν στην εξωτερική τους στοιβάδα 4 ηλεκτρόνια, μπορούν είτε να προσλάβουν 4 ηλεκτρόνια, είτε να αποβάλλουν 4 για να αποκτήσουν δομή ευγενούς αερίου.\nΣτο επόμενο Μέρος του μαθήματος θα δούμε την ατομική ακτίνα!\nΣιι γιου λέιτερ, γκάυζ!!!\nΑναρτήθηκε από Bierhoff20 στις 11:07 μ.μ. Δεν υπάρχουν σχόλια:\nΟι Νικητές του 2ου Διαγωνισμού\nΟλοκληρώθηκε σήμερα ο 2ος Διαγωνισμός Χημείας που διοργάνωσε η Smart Chemistry!!! Αυτή τη φορά η συμμετοχή ήταν αρκετά μεγαλύτερη, αφού συνολικά πήραν μέρος 10 μαθητές, οι οποίοι κερδίζουν όλοι!!!\nΓια να δούμε την κατάταξη των μετάλλων:\nAu, 56 βαθμοί\nAg, 46 βαθμοί\nCu, 42 βαθμοί\n4. Παναγιώτης Λαμπίρης\n5. Στάθης Αρώνης\n6. Φάνης Πανταζόπουλος\n7. Βάσω Ρουμελιώτη\n8. Κωνσταντίνα Βασιλοπούλου\n9. Μαργαρίτα Ζάτσε\n10. Μαρία Κατσαμπά\nΥπήρχαν και κάποιες ισοβαθμίες, για τις οποίες έγινε κλήρωση για να καθοριστούν οι θέσεις.\nΟι νικητές, με τη σειρά που κατατάχθηκαν, έχουν τη δυνατότητα να επιλέξουν ένα από τα ακόλουθα δώρα:\n1 εισιτήριο για όποια ταινία γουστάρουν\n1 θήκη για το σμαρτφόν τους\n1 μπλουζάκι Smart Chemistry (διατίθενται 5 συνολικά)\nΙδιαίτερο μάθημα για την υπόλοιπη σχολική σεζόν (1 ώρα γυμνάσιο, 1.5 ώρα λύκειο, διατίθεται 1 συνολικά και όχι σε μαθητές μου :P)\nΣΗΜΕΙΩΣΗ: Τα σχέδια των μπλουζακίων είναι τα παρακάτω και βγαίνουν σε ό,τι χρώμα γουστάρετε και σε γυναικείο κόψιμο!!! ;)\nΘα επικοινωνήσω με τους νικητές για να συνεννοηθούμε για την παράδοση των δώρων τους!\nΑναρτήθηκε από Bierhoff20 στις 10:28 π.μ. 1 σχόλιο:\nΜΑΘΗΜΑ 7: Περιοδικός Πίνακας (Α' Λυκείου)\nΠεριοδικός Πίνακας ονομάζεται ένας πίνακας στον οποίο έχουν τοποθετηθεί όλα τα γνωστά μέχρι σήμερα χημικά στοιχεία κατά αύξοντα ατομικό αριθμό.\nΔηλαδή πρώτο έχει τοποθετηθεί το υδρογόνο 1Η (Ζ=1), δεύτερο το ήλιο 2He (Ζ=2), τρίτο το λίθιο 3Li (Ζ=3) κλπ κλπ..\nΗ παρακάτω εικόνα δείχνει τον σύγχρονο Περιοδικό Πίνακα:\nΙστορικά δε θα μας απασχολήσει ο τρόπος κατασκευής του Π.Π. (Περιοδικός Πίνακας εν συντομία), αλλά αναφέρω απλά ότι ο παίχτης που έφτιαξε τον πρώτο Π.Π. ονομαζόταν Mendeleev (respect)!\nΌπως βλέπετε, ο Π.Π. έχει αυτό το περίεργο σχήμα, διότι η θέση των χημικών στοιχείων καθορίζεται από την ηλεκτρονιακή τους δομή. Δηλαδή η θέση των χημικών στοιχείων είναι συγκεκριμένη και δεν τοποθετήθηκαν όπου νά'ναι!\nΑυτό που πρέπει να γνωρίζετε για τον Π.Π. είναι πώς ονομάζονται οι οριζόντιες γραμμές και οι κατακόρυφες στήλες!\nΠερίοδος ονομάζεται κάθε οριζόντια γραμμή του Π.Π.. Ο σύγχρονος Π.Π. έχει 7 οριζόντιες γραμμές, άρα 7 περιόδους. Κάθε χημικό στοιχείο σε μια περίοδο έχει ατομικό αριθμό Ζ που διαφέρει κατά 1 από το προηγούμενό του και το επόμενό του (π.χ. 3η Περίοδος: 11Na, 12Mg, 13Al, 14Si, 15P, 16S, 17Cl, 18Ar).\nΟμάδα ονομάζεται κάθε κατακόρυφη στήλη του Π.Π.. Ο σύγχρονος Π.Π. έχει 18 κατακόρυφες στήλες, άρα 18 ομάδες. Καθώς προχωράμε προς τα κάτω σε μια ομάδα, κάθε χημικό στοιχείο έχει μία στοιβάδα ηλεκτρονίων περισσότερη από το προηγούμενο.\nΑπό όλη τη θεωρητική βαβούρα αυτού του κεφαλαίου σημαντικότερα είναι τα εξής δύο πραγματάκια:\nΤα χημικά στοιχεία που βρίσκονται στην ίδια περίοδο έχουν τον ίδιο αριθμό ηλεκτρονιακών στοιβάδων και ο αριθμός αυτός είναι ίσος με τον αριθμό της περιόδου. Για παράδειγμα, τα στοιχεία Na, Mg, Al, Si, P, S, Cl, Ar βρίσκονται όλα στην 3η περίοδο του Π.Π., άρα τα ηλεκτρόνιά τους κατανέμονται σε 3 στοιβάδες (K, L, M). Κάντε την κατανομή των ηλεκτρονίων τους και θα δείτε ότι λέω αλήθεια!\nΤα χημικά στοιχεία που βρίσκονται στην ίδια ομάδα του Π.Π. έχουν τον ίδιο αριθμό ηλεκτρονίων στην εξωτερική τους στοιβάδα, ο οποίος είναι ίσος με τον αριθμό της ομάδας. Για παράδειγμα, τα στοιχεία Be, Mg, Ca, Sr, Ba, Ra έχουν όλα 2 ηλεκτρόνια στην εξωτερική τους στοιβάδα και η ομάδα που βρίσκονται είναι η 2η.\nΗ αρίθμηση των ομάδων του Π.Π. γίνεται με 2 τρόπους.\nΒάλτε νουμεράκια στις ομάδες από το 1 μέχρι το 18 και ξεμπερδέψατε. Τα χημικά στοιχεία από την ομάδα 13 μέχρι και την ομάδα 18, στα οποία εξετάζεστε, έχουν 3 μέχρι 8 ηλεκτρόνια αντίστοιχα στην εξωτερική τους στοιβάδα (δε θα μπορούσαν να έχουν πάνω από 8 ηλεκτρόνια έτσι κι αλλιώς, όπως είδαμε στο προηγούμενο μάθημα).\nΟι 18 ομάδες διαχωρίζονται σε κύριες και δευτερεύουσες και παίρνουν λατινικούς αριθμούς από το 1 μέχρι το 8 (I, II, III, IV, V, VI, VII, VIII). Αν η ομάδα είναι κύρια πετάμε και ένα Α μετά τον αριθμό (IA, IIA, IIIA, IVA, VA, VIA, VIIA, VIIIA), ενώ αν είναι δευτερεύουσα βάζουμε το γράμμα Β. Εσείς δεν ασχολείστε με δευτερεύουσες ομάδες. Τα χημικά στοιχεία που θα σας απασχολήσουν θα ανήκουν όλα σε κύριες ομάδες, δηλαδή Α! Κύριες είναι οι 2 πρώτες και οι 6 τελευταίες, δηλαδή οι ομάδες 1, 2, 13, 14, 15, 16, 17 και 18.\nΣε αυτό το κεφάλαιο θα σας ζητήσουν να βρείτε σε ποια περίοδο και σε ποια ομάδα βρίσκεται κάποιο χημικό στοιχείο. Απλά κάνουμε κατανομή ηλεκτρονίων σε στοιβάδες και μετράμε στοιβάδες και ηλεκτρόνια εξωτερικής στοιβάδας. Για να δούμε 2 πραδείγματα:\nΤο 20Ca έχει ηλεκτρονιακή κατανομή:\nK(2), L(8), M(8), N(2)\nΤα ηλκτρόνιά του βρίσκονται σε 4 στοιβάδες (K, L, M, N), άρα το Ca βρίσκεται στην 4η περίοδο του Π.Π.. Επίσης, έχει 2 ηλεκτρόνια στην εξωτερική του στοιβάδα, άρα ανήκει στη 2η ή ΙΙΑ ομάδα του Π.Π..\nΔηλαδή, οι συντεταγμένες του είναι: 4η περίοδος, 2η ομάδα.\nΤο 13Al έχει ηλεκτρονιακή κατανομή:\nΚ(2), L(8), M(3)\nΤα ηλεκτρόνιά του βρίσκονται σε 3 στοιβάδες (K, L, M), άρα το Al βρίσκεται στην 3 περίοδο του Π.Π.. Επιπλέον, έχει 3 ηλεκτρόνια στην εξωτερική του στοιβάδα, άρα ανήκει στην 13η ομάδα του Π.Π. και όχι στην 3η.\nΆρα το Al βρίσκεται στην 3η περίοδο και την 13η ομάδα.\nΜερικές Ομάδες του Περιοδικού Πίνακα\nΤα αλκάλια είναι τα χημικά στοιχεία της 1ης ομάδας του Π.Π. (ΙΑ), εκτός από το υδρογόνο Η, το οποίο ανήκει στην 1η ομάδα, αλλά δεν είναι αλκάλιο. Τα αλκάλια είναι όλα μέταλλα (εκτός του Η) και είναι τα εξής: λίθιο 3Li, νάτριο 11Na, κάλιο 19K, ρουβίδιο 37Rb, καίσιο 55Cs, φράγκιο 87Fr. Στην εξωτερική τους στοιβάδα έχουν όλα από 1 ηλεκτρόνιο.\nΟι αλκαλικές γαίες είναι τα χημικά στοιχεία της 2ης ομάδας του Π.Π. (ΙΙΑ). Οι αλκαλικές γαίες, που είναι όλες μεταλλικά στοιχεία είναι οι εξής: βηρύλλιο 4Be, μαγνήσιο 12Mg, ασβέστιο 20Ca, στρόντιο 38Sr, βάριο 56Ba, ράδιο 88Ra. Στην εξωτερική τους στοιβάδα έχουν όλα από 2 ηλεκτρόνια.\nΤα αλογόνα ανήκουν στη 17η ομάδα του Π.Π. (VIIA) και είναι αμέταλλα. Τα αλογόνα είναι τα εξής: φθόριο 9F, χλώριο 17Cl, βρώμιο 35Br, ιώδιο 53I, άστατο 85At. Στην εξωτερική τους στοιβάδα έχουν όλα από 7 ηλεκτρόνια.\nΤα ευγενή αέρια βρίσκονται στην τελευταία ομάδα του Π.Π. (18η ή VIIIA), είναι αδρανή μέταλλα και αποτελούνται από τα εξής στοιχεία: ήλιο 2He, νέο 10Ne, αργό 18Ar, κρυπτό 36Kr, ξένο 54Xe, ραδόνιο 86Rn. Η εξωτερική τους στοιβάδα είναι σε όλα συμπληρωμένη με 8 ηλεκτρόνια, εκτός από το He που είναι συμπληρωμένη με 2 ηλεκτρόνια.\nΤα χημικά στοιχεία των δευτερευουσών ομάδων ονομάζονται στοιχεία μετάπτωσης ή μεταβατικά στοιχεία και είναι όλα μέταλλα. Κάτω από τον Π.Π. υπάρχουν 2 σειρές από χημικά στοιχεία. Τα στοιχεία της 1ης γραμμής ονομάζονται λανθανίδες και της 2ης γραμμής ακτινίδες. Τα έβαλαν εκεί, γιατί κανονικά θα έπρεπε να βρίσκονται σε αντίστοιχη θέση μέσα στον Π.Π., οπότε ο Π.Π. θα ήταν σαν σιδηρόδρομος. Για πρακτικούς λόγους λοιπόν, τα έβγαλαν στην απ'έξω!\nΣτοιχεία Ίδιων Ομάδων\nΌσα χημικά στοιχεία βρίσκονται στην ίδια ομάδα του Π.Π. έχουν ίδιο αριθμό ηλεκτρονίων στην εξωτερική τους στοιβάδα και γι'αυτό έχουν παρόμοιες χημικές ιδιότητες. Σούπερ αυτό, μπαίνει συνέχεια στα διαγωνίσματα και στις εξετάσεις!\nΤα περισσότερα χημικά στοιχεία είναι μέταλλα και βρίσκονται κάτω αριστερά στον Π.Π., ενώ τα αμέταλλα βρίσκονται πάνω δεξιά. Πάνω στη διαχωριστική γραμμή μετάλλων και αμετάλλων βρίσκονται κάποια χημικά στοιχεία που συμπεριφέρονται και ως μέταλλα και ως αμέταλλα, γι'αυτό λέγονται ημιμέταλλα ή μεταλλοειδή.\nΧρησιμότητα του Περιοδικού Πίνακα\nΒοηθάει στην ανακάλυψη νέων χημικών στοιχείων.\nΔιευκολύνει τη μελέτη των ιδιοτήτων και των μεθόδων παρασκευής των χημικών στοιχείων.\nΒοηθάει στην πρόβλεψη της συμπεριφοράς ενός χημικού στοιχείου.\nΑπό αυτό το κεφάλαιο, σε θέματα ασκήσεων, θα πρέπει να κάνετε πάντα κατανομή ηλεκτρονίων σε στοιβάδες. Μπορούν να ρωτήσουν τις εξής 4 ερωτήσεις:\n1. Σε ποια περίοδο και σε ποια ομάδα ανήκουν τα επόμενα χημικά στοιχεία;\nΑπάντηση: Υπάρχουν παραδείγματα πιο πάνω.\n2. Ποια από τα επόμενα χημικά στοιχεία έχουν παρόμοιες χημικές ιδιότητες;\nΑπάντηση: Όποια χημικά στοιχεία έχουν ίδιο αριθμό ηλεκτρονίων στην εξωτερική τους στοιβάδα, έχουν παρόμοιες χημικές ιδιότητες.\n3. Ποια από τα επόμενα χημικά στοιχεία βρίσκονται στην ίδια ομάδα του Π.Π.;\nΑπάντηση: Όποια χημικά στοιχεία έχουν ίδιο αριθμό ηλεκτρονίων στην εξωτερική τους στοιβάδα, ανήκουν στην ίδια ομάδα του Π.Π. (ίδια απάντηση με την ερώτηση 2).\n4. Ποια από τα επόμενα χημικά στοιχεία βρίσκονται στην ίδια περίοδο του Π.Π.;\nΑπάντηση: Όποια χημικά στοιχεία έχουν ίδιο αριθμό ηλεκτρονιακών στοιβάδων, βρίσκονται στην ίδια περίοδο του Π.Π..\nΑυτά για σήμερα!!! Της πλάκας το σημερινό μαθηματάκι!!! Κατεβάστε τις σημειώσεις του πατώντας στο παρακάτω λινκ:\nΤα λέμε νεξτ τάιμ με πιο βαρβάτο θέμα!!!\nΑναρτήθηκε από Bierhoff20 στις 8:44 π.μ. Δεν υπάρχουν σχόλια:\nΜΑΘΗΜΑ 9, ΜΕΡΟΣ 1: Ιοντικός ή Ετεροπολικός Δεσμός ...\nΜΑΘΗΜΑ 6: Ηλεκτρονιακή Δομή του Ατόμου (Α' Λυκείου...


Στο φεστιβάλ ντοκιμαντέρ Θεσσαλονίκης: Ο καλύτερος σομελιέ του κόσμου - oinos\nΕκδηλωσεις, Διαγωνισμοι, Διαφορα\nΣτο φεστιβάλ ντοκιμαντέρ Θεσσαλονίκης: Ο καλύτερος σομελιέ του κόσμου\nbotritis\tΔιαγωνισμοι, Διαφορα, Εκδηλωσεις\nΣτην κατηγορία Food vs Food, του Φεστιβάλ Ντοκιμαντέρ Θεσσαλονίκης, μέσα από ένα πλούσιο πρόγραμμα ταινιών, μπορείτε να δείτε το: “Ο καλύτερος σομελιέ του κόσμου”\n(El mejor sommelier de mundo).\nΤο ντοκιμαντέρ του Νικολάς Καρέρας, δείχνει τις στιγμές αγωνίας των διαγωνιζομένων από την άφιξη τους στην Mendoza, μέχρι την ανάδειξη του καλύτερου σομμελιέ του κόσμου, έπειτα από δύσκολες και πολλές φορές mind-trap δοκιμασίες. Οι Ολυμπιακοί Αγώνες των sommelier-στους οποίους συμμετείχε και ο Έλληνας οινοχόος Νικόλας Γιαννόπουλος, έγιναν τον Απρίλιο του 2016 στην Αργεντινή.\nΟι σπουδαιότεροι σομελιέ του πλανήτη έχουν ένα τριήμερο στη διάθεσή τους προκειμένου να μετουσιώσουν σε πράξη τις γνώσεις, τη μελέτη και τους κόπους μιας ολόκληρης ζωής. Ο διαγωνισμός για την ανάδειξη του καλύτερου σομελιέ στον πλανήτη έχει χώρο στο βάθρο μόνο για έναν, και ο ανταγωνισμός είναι σκληρός. Ένα ντοκιμαντέρ από την Αργεντινή, που μας εισάγει σε έναν ραφιναρισμένο κόσμο, όπου η τελειότητα και η προσήλωση στη λεπτομέρεια είναι μονόδρομος.\nΔιαβάστε σχετικά: Ολοκληρώθηκε ο παγκόσμιος διαγωνισμός sommelier


Γενέθλια για τη Χριστιάννα Σκούρα: Πόσο χρονών έγινε η πρώην παίκτρια του GNTM; – Ρυθμός 101.9\nΓενέθλια για τη Χριστιάννα Σκούρα: Πόσο χρονών έγινε η πρώην παίκτρια του GNTM;\nΤην τιμητική της είχε η Χριστιάννα Σκούρα, η οποία γιόρτασε τα φετινά της γενέθλια στο πλευρό αγαπημένων της προσώπων. Η Χριστιάννα, η οποία συστήθηκε στο κοινό μέσα από τη συμμετοχή της στο GNTM, στη συνέχεια μίλησε ανοιχτά για την καταγωγή της, απαντώντας μάλιστα σε σχετικά ρατσιστικά σχόλια που δέχτηκε για την χώρα της, την Αλβανία.\nΗ Χριστιάννα Σκούρα έγινε 23 ετών και μας το ανακοίνωσε με μια ανάρτηση στο Instagram. Απαρατήρητη ωστόσο δεν πέρασε και η φωτογραφία με τα κατακόκκινα τριαντάφυλλα και το σχόλιο “him” στο προφίλ της.\nΗ Χριστιάννα Σκούρα γιόρτασε τα γενέθλιά της στο πλευρό του αγαπημένου της; Η ίδια πάντως, μέχρι στιγμής, δεν έχει μιλήσει ανοιχτά για την προσωπική της ζωή.\nLife Style\t 22 Μαρτίου 2019\nH Eλένη Μενεγάκη αποκάλυψε δημόσια πόσα κιλά είναι (φωτό)\nΤζώρτζ Παπακώστας: Αυτός ήταν ο «όρος» που έθεσε για να συνεργαστεί με την Ελένη Μενεγάκη!\nΤο αποφασίσαμε: Η οικογένεια Kardashian έχει τα πιο όμορφα παιδιά του κόσμου\nΑγνώριστη η Κιμ Καρντάσιαν: Η νέα εικόνα δεν θυμίζει σε τίποτα την τηλεπερσόνα που ξέρουμε!\nΖενεβιέβ Μαζαρί: Το ατύχημα του γιου της και η φωτογραφία στο Instagram\nΑραβανή-Οικονομόπουλος: Τελικά περιμένουν το πρώτο τους παιδί;